RTRS I BNTV: Odnosi li se hrišćanska samilost i na izbjeglice? – Analiziraj.ba\nNakon beskrajnih predizbornih pohoda pravoslavnim hramovima, gdje se kontemplira o samilosti, politički vrh Republike Srpske raspali po izbjeglicama iz svih raspoloživih retoričkih sredstava\nRTRS: Aktivna ksenofobija\n30. juli – 5. avgust 2018.\nODLIČAN NASTAVAK DOBRE SARADNJE: Fotografija Željke Cvijanović, premijerke bh. entiteta Republika Srpska, s glasnogovornicom predsjednika SAD-a, snimljena u holu nekog hotela u Washingtonu, te prisustvo skupovima koje su organizirali predstavnici srpske dijaspore u SAD-u za premijerku Srbije koja je predvodila delegaciju te zemlje, a kojoj se Cvijanović priključila – u Dnevniku 2 su predstavljeni kao „odličan nastavak dobre saradnje SAD-a i RS-a“. Sve to, naravno, tvrde sama Cvijanovićeva, šef predstavništva RS-a u SAD-u Obrad Kesić i RTRS-ovi „analitičari“ listom iz Srbije. Pri tom, tek da podsjetimo, da ukidanje američkih sankcija uvedenih predsjedniku RS-a Miloradu Dodiku nije ni na vidiku. I da Ambasada SAD-a konstantno kritikuje njegovu nacionalističku retoriku, te da se već niz godina niko od zvaničnika te države s Dodikom ne sastaje. Toliko o „nastavku dobre saradnje SAD-a i RS-a“ i zaslugama koje Željka Cvijanović sebi za to pripisuje.\nNASTAVAK KSENOFOBIJE: Izbjeglička kriza i dalje je nezaobilazna i svakodnevna tema kojom su se bavili novinari RTRS-a. Nedjelja iza nas nije donijela ništa novo u prezentiranim izvještajima, pa se tako cijela ova situacija i dalje koristi u jeftine dnevnopolitičke svrhe. Novi momenat je „analiza“ u kojoj se postavlja teza da se migranti svjesno smještaju na područja BiH u kojima na vlasti nisu političke partije koje su dio vlasti na državnom nivou. Iz koje to države migranti dolaze na područje istočnog dijela BiH i dalje se prešućuje, odnosno svjesno se izbjegava navesti da Srbija ništa ne čini kako bi im onemogućila da dođu do granice naše države. Umjesto toga tek nastavak širenja ksenofobije spram tih ljudi i korištenje ovog problema u cilju nastavka obračuna s opozicijom u RS-u. Izdvajamo izvještaj Anđelka Jandrića (Dnevnik 2, 31. jul) koji kaže da prema važećim zakonima u BiH stranci mogu boraviti samo određen vremenski period pa zaključuje: „Umjesto da ih nakon 90 dana deportuju iz BiH, oni im grade smještajne kapacitete.“\nSPREMANJE UBISTVA: Duško Vukotić, član nekoliko provladinih organizacija bivših pripadnika vojske bosanskih Srba, u javnosti RS-a postao je prepoznatljiv kao glavni zagovornik vlasti i oštar kritičar svih koji misle drugačije. Otuda i ne čudi pažnja koju mu posvećuje uredništvo Dnevnika 2. Ove nedjelje to je vijest „o spremanju ubistva Duška Vukotića koje bi rezultiralo međusrpskim sukobom u Banjaluci, a potom međunarodnom intervencijom“. Koju će, navodi Vukotić, „kao savjestan građanin prijaviti policiji“. Svaki komentar na ovaj sadržaj držimo suvišnim.\nKako se bliže izbori tako se i gledaoci u dnevnicima zatrpavaju informacijama koje mjesto mogu naći uglavnom u hronikama opština i gradova. Ali vlast je vlast, treba je podržati da to bude i ubuduće, pa je postalo praksa da je vijest i svaki otvoreni kružni tok, nekoliko metara asfalta na kakvom seoskom putu, novo dječije igralište…\nBranka Kusmuk je po ko zna koji put potvrdila da nema te teme koju svojim komentarima nije u stanju uništiti, odnosno suštinu problema gurnuti u drugi plan. Iz nedjelje iza nas izdvajamo revizorski izvještaj o radu ministarstva spoljnih poslova BiH, u kojem su navedeni brojni propusti i kršenja zakona. Ovakvim načinom izvještavanja Kusmuk vrijeđa zdrav razum gledatelja, jer nema drugog načina da tumačimo njen rad.\nBNTV: Šta da se radi s falsifikatorom?\nUGROŽENA EGZISTENCIJA: Dok RTRS nastavlja u svojim Dnevnicima forsirati migrantsku krizu kao pitanje svih pitanja, gledaoci BNTV-a dobijaju informacije o tome kako izgleda svakodnevnica u Republici Srpskoj.\nU nedjelji iza nas, između ostalog, upoznati smo s problemima uzgajivača pšenice kojima su loši vremenski uslovi i niska otkupna cijena ugrozili egzistenciju. Osim ratara, koji teško da mogu očekivati intervenciju nadležnih institucija, gledaoci su informisani i o zahtjevima sindikata Željeznica RS, koji traže povećanja plata, ili prijete radikalnijim oblicima borbe za svoja prava.\nPELJEŠKI MOST: Početak gradnje Pelješkog mosta jedna je od tema koja je pokazala sve apsurde Bosne i Hercegovine. Dok na jednoj strani bošnjački političari zahtijevaju da se sa gradnjom ne počinje dok se ne uredi pristup otvorenom moru BiH, hrvatske političke elite u našoj zemlji podupiru Hrvatsku i njene interese uz svesrdnu, prešutnu podršku političkih predstavnika Srba u BiH. Dokaz je to, tek jedan u nizu, koliko ni srpskim ni hrvatskim političarima nije stalo do BiH i njenih interesa. No to je tema koju uredništvo Dnevnika ne smatra vrijednom bilo kakve analize.\nLAŽNI HOTELSKI RAČUNI: Iako je u Trebinju prije šest mjeseci uhapšen Vukašin Popović, koji je niz godina izrađivao falsifikate različitih dokumenata, ovaj slučaj još nije dobio sudski epilog. U izvještaju je novinarka Slađana Jašarević prenijela stavove blogera Nebojše Vukanovića koji je predočio policijske zapisnike u kojima se navodi da je Popović bio na usluzi brojnim ministrima, narodnim poslanicima, savjetnicima u vlasti RS-a za čije je potrebe falsifikovao hotelske račune. S pitanjem nije li upravo to razlog zašto pravosuđe RS-a ne radi na ovom slučaju?\nI u nedjelji iza nas nastavljena je praksa svakodnevnog direktnog uključenja u Dnevnik s protestnih okupljanja u Banjaluci „Pravda za Davida“ na kojima porodica i građani traže istinu o smrti/ubistvu Davida Dragičevića.\nNa osnovu mjerenja gledanosti TV stanica u RS-u koje vrši agencija Audience measurement, Dnevnik BNTV-a bio je i julu najgledanija centralna informativna emisija sa šerom od 35,21 posto. Istovremeno, šer Dnevnika 2 RTRS-a iznosio je 24,76 posto.\nNeizostavan dio predizborne kampanje srpskog političkog korpusa je neumorno obilaženje pravoslavnih hramova i prisustvovanje vjerskim obredima. Ni RTRS ni BNTV ne vide u tome ništa neprimjereno, pa u dnevnicima i jedni i drugi donose izvještaje o tim aktivnostima. RTRS s događaja kojima su prisustvovali predstavnici vladajućih stranaka, BNTV onih iz reda opozicije\nTagovi: analizeBNTVGordana KatanaizbjeglicekršćanimedijiMilorad DodikmuslimaniRTRSSADŽeljka Cvijanović\nRTRS I BNTV: ŠTA JE ŽELJKA CVIJANOVIĆ RADILA U AMERICI\n23.01.2017 · Gordana Katana\n08.04.2015 · Gordana Katana


Biti il' ne biti za ''Građevinare'' - Maradona očekuje spektakularnu podršku Radovaca - Sportske.net\nBiti il' ne biti za ''Građevinare'' - Maradona očekuje spektakularnu podršku Radovaca\nTrener fudbalera Rada Nebojša Petrovič rekao je danas da je predstojeća utakmica protiv Metalca od velike važnosti za njegovu ekipu, kao i da je uveren da će njegov tim uspeti da pobedi i tako izbori opstanak u Super ligi Srbije.\nDok se vode ključne bitke u borbi za titulu, FSS Mažića preselio u plej-aut! I Srđan Obradović je tamo!Plej-aut: Pobede Pazara i BačkeSama završnica Superlige - Partizan dočekuje Voždovac, Zvezda sa LučancimaSL - "Građevinarima" bod kao kućaNikolić: ''Rad ima kvalitet za opstanak u Superligi''\nRad će sutra u 36. kolu Super lige Srbije na Banjici dočekati Metalac.\n"Građevinarima" je potrebna pobeda kako bi kolo pre kraja šampionata izborili opstanak u najjačem rangu srpskog fudbala.\n"Svima je jasno da smo u crvenoj zoni i mislim da je ovo utakmica svih utakmica. Ovo je meč u kom treba da damo svoj maksimum. Imali smo niz razgovora i sastanaka pre ove utakmice, uradili smo sve što je trebalo. Bitno je da uđemo optimistički i napadački orijentisani kako bismo uspeli da iskontrolišemo utakmicu. Celo prvenstvo je sažeto u ovoj jednoj utakmici", rekao je Petrović novinarima u Beogradu.\n"Svi zajedno, igrači, navijači i klub, učinićemo sve da dođemo do pozitivnog rezultata. Imaćemo frenetičnu podršku navijača i moraćemo da im se odužimo na jedan odstojanstven način. Verujem da ćemo da osvojimo tri boda i da izborimo opstanak", rekao je Petorvić.\nFudbaler Rada Stefan Vico ocenio je da je predstojeća utakmica najvažnija u sezoni.\n"Ovo je najvažnija utakmicau sezoni. Svi znamo u kakvoj situaciji se nalazimo. Želimo da i naredne sezone igramo u Super ligi, što mislim i zaslužujemo. Od prvog minuta ćemo da grizemo ka toj pobedi koja nam je veoma bitna. Razmišljaćemo samo o toj pobedi", rekao je Vico\nUtakmica izmedju Rada i Metalca igraće se sutra od 17.00 na Banjici.


Konferencija programa „Zdravo Rastimo“ - Retail Serbia Forum - Retail Serbia\n4 godina 8 meseci pre\t- 4 godina 8 meseci pre\t#1617 od Zarko\nKonferencija programa „Zdravo Rastimo“ je kreirao Zarko\nKonferencija programa „Zdravo Rastimo“ okupila je u Skupštini grada Beograda 80 nastavnika i profesora fizičkog vaspitanja iz 83 škole širom Srbije, koji su prisustvovali obuci o sprovođenju ovog programa edukacije, u okviru kog će ove godine 6.200 đaka sedmih razreda učiti o pravilnoj ishrani i važnosti fizičke aktivnosti. Nastavnici će biti nosioci projekta sedmu godinu zaredom, s ciljem da doprinesu odgajanju zdravijih generacija zajedno sa njegovim organizatorima, kompanijom Nestlé i Savezom za školski sport Srbije.\nProjekat „Zdravo Rastimo“ deo je globalne Nestlé Healthy Kids inicijative, a njime je sa ovom sezonom obuhvaćeno ukupno više od 60.000 đaka u celom regionu, što ga čini najvećim regionalnim projektom tog tipa. Cilj programa, koji ne uključuje nikakvu promociju proizvoda kompanije, je stvaranje svesti o važnosti zdravih životnih navika kod dece, ključnih za prevenciju gojaznosti i prekomerne težine i s njima povezanih danas najraširenijih bolesti, poput dijabetesa, kardiovaskularnih bolesti i astme.\n„Ponosni smo što smo deo ovog programa i što, zahvaljujući njemu, sa ovom sezonom ukupno više od 25.000 dece u našoj zemlji stiče znanja o zdravim životnim navikama. U atletskim školskim takmičenjima projekta, ove sezone je učestvovalo više od 11.000 đaka, 30 odsto više nego prošle godine. Takođe, sve više nastavnika prepoznaje značaj 'Zdravo Rastimo' i interesuje se za učešće u ovom programu“, naglasio je Željko Tanasković, predsednik Saveza za školski sport Srbije.\nUčesnici su bili u prilici da čuju i praktičan primer dobre prakse iz prethodne sezone, od profesorke Melitte Ostojić, realizatorke projekta u OŠ „Đuro Salaj“ iz Subotice, koja je iz prve ruke prenela iskustva rada na projektu. Podaci brojnih istraživanja ukazuju na porast broja prekomerno uhranjene i gojazne dece u zemljama Evrope i sveta, pa i kod nas. Više od 60 odsto dece koja su prekomerno uhranjena pre početka puberteta postaje gojazno u odraslom životnom dobu, što ukazuje na značaj blagovremene prevencije gojaznosti u detinjstvu. U prilog tome idu i alarmantni podaci studije, koju su nedavno sproveli istraživači Imperijal koledža u Londonu i Svetska zdravstvena organizacija, prema kojoj se u poslednjih 40 godina broj gojazne dece i adolescenata širom sveta povećao sa 11 na čak 120 miliona. Istraživači su, takođe, upozorili kako jasne deklaracije na prehrambenim proizvodima s podacima o sadržaju soli, šećera i masnoća uveliko pomažu potrošačima da donesu informisane odluke o kupovini, što je ujedno i jedna od globalnih obaveza kompanije Nestlé.\nPrema podacima poslednjeg Istraživanja zdravlja stanovništva Srbije (iz 2013. godine), registrovan je porast broja gojazne dece uzrasta od sedam do 14 godina u poređenju sa 2006. godinom (4,9 prema 2,6 odsto), pri čemu je značajno veći procenat umereno gojazne (13,2 odsto) i gojazne dece (7,5 procenata) zabeležen među decom uzrasta od 11 do 14 godina.


Delegacija Kantona Sarajevo boravila u službenoj posjeti Gracu: Iskoristiti pozitivna iskustva u smanjenju zagađenja zraka i mogućnosti zajedničkih projekata | mpz.ks.gov.ba\nDelegacija Kantona Sarajevo boravila u službenoj posjeti Gracu: Iskoristiti pozitivna iskustva u smanjenju zagađenja zraka i mogućnosti zajedničkih projekata\nDelegacija Kantona Sarajevo, predvođena ministrom prostornog uređenja, građenja i zaštite okoliša Čedomirom Lukićem, na poziv Gradske uprave, boravila je službeno prethodnih dana u Gracu, u Austriji, s ciljem upoznavanja sa pozitivnim rezultatima koji su postignuti u oblasti smanjenja zagađenja zraka, što je dugogodišnji problem i ovog grada.\nOsim razmjene iskustava i informacija, razgovarano je i o konkretnim oblicima saradnje, te o zajedničkim projektima koje bi kandidovali za finansiranje iz evropskih fondova.\nKanton Sarajevo i Grac imaju dosta sličnosti, od morfološke pozicije, meteoroloških uslova, te velikog broja motornih vozila, kao i drugih izvora emisije, koje u hladnijem dijelu godine doprinose koncentracijama zagađujućih materija u zraku. Međutim, zahvaljujući istrajnosti, jasnoj viziji, raspoloživim sopstvenim i sredstvima evropskih fondova, kao i tijesnoj saradnji sa univerzitetskim kadrovima, Grac je uspio višestruko redukovati emisije, prije svega iz energetskih izvora, te transporta. Ipak, još uvijek imaju problem sa prekomjernim vrijednostima azotnih oksida i čvrstih čestica, koji su uglavnom posljedica motornog saobraćaja. Najveći pomak Gradska uprava Graca je napravila u vezi sa daljinskim, odnosno centralnim, grijanjem na način da je izgrađena široka mreža toplovoda na koji su se korisnici bili obavezni priključiti. Takođe, subvencionira se korištenje obnovljivih izvora energije, osobito instaliranje solarnih panela na objektima stambenog, poslovnog i privrednog karaktera. Grac radi neovisnosti i daljnjeg razvoja osigurava proizvodnju toplotne energije iz više izvora, od korištenja prirodnog gasa, biomase, deponijskog gasa, spaljivanja otpada i korištenja otpadne energije iz željezare. Naročit uspjeh postignut je u uspostavi održivog transporta, uključujući različita vozila na električni pogon, uvođenje gradskog voza, stimulaciju biciklističkog prevoza, odnosno promjenom pristupa da se gradi infrastruktura za javni prevoz, a ne za individualna motorna vozila, čija se upotreba maksimalno smanjuje.\nPosebna pažnja prilikom prezentiranja iskustava Graca posvećena je održivom prostornom planiranju, razvijanjem koncepta „smart city“ na više lokacija, koje su ranije korištene kao industrijska područja. Ovo savremeno planiranje podrazumijeva integralan pristup, te obezbjeđenje kompletne komunalne infrastrukture prije izgradnje objekata, uključujući dobru saobraćajnu povezanost i visok kvalitet korištenja javnog prostora. Pored ostalog, predstavljen je i rad Fondacije putem koje se obezbjeđuje adekvatno regionalno upravljanje i usaglašavanje razvoja između grada i općina, te projekti za koje se koriste različiti finansijski programi Evropske unije.\nDelegacija iz Kantona Sarajevo koju su, osim predstavnika Ministarstva, činili i predstavnici Zavoda za planiranje razvoja Kantona i KJKP „Toplane“ Sarajevo, upoznala je domaćine sa problemima u Kantonu Sarajevo u ovoj oblasti, te dostupnim evropskim fondovima Bosni i Hercegovini, u okviru kojih će se tražiti mogućnosti za daljnju saradnju na rješavanju problema zagađenja zraka zajedničkih za oba grada, kao i za prenos dobrih praksi Graca na našem prostoru. U tom smislu, konzorcij partnera koji čine Grac, Kanton Sarajevo, te Tehnički univerziteti iz Beča i Graca, će nastaviti kontinuirano djelovanje na formulisanju projektnih ideja i pronalasku izvora finansiranja. Naredni sastanak s tim ciljem uskoro će biti održan u Sarajevu, dogovoreno je.


UREDNIK "NEDELJNIKA": Šešelj zarobljen u devedesetim, vreme je za penziju\nUREDNIK “NEDELJNIKA”: Šešelj zarobljen u devedesetim, vreme je za penziju\nUrednik “Nedeljnika” Veljko Lalić rekao je da je jučerašnji incident koji je u Skupštini izazvao Vojislav Šešelj neverovatan skandal i da lider radikala treba da razmisli o povlačenju sa političke scene.\n“Ljudi su od Šešelja već navikli na svašta, ali u poslednje vreme to je nepojmljivo ponašanje, vređanje poslanika… treba da razmislji o tome da ode u penziju”, kazao je Lalić.\nIstakao je da je u kontekstu dočekivanja gostiju, zanimljivo kako najveći srpski nacionalisti kao da ne znaju da su srpski vojnici sahranjivali autrijske vojnike u ratu i po tome bili poznati.\n“A kad pogledate gde je Šešelj branio Srbe, i ti ekstremni nacionalisti, tu Srba nema”, kazao je.\nLalić je rekao da bi Šešelj trebalo da se zapita kako je neki Srbin u Borovu selu, ili širom Hrvatske, ili srpski novinar koji radi u Hrvatskoj, dočekao tu vest.\nGovoreći o reakciji hrvatske delegacije, koja je zbog incidenta napustila Srbiju, on je ocenio je da su odnosi Hrvatske i Srbije na tabloidno nivou i da će se ova priča “pumpati u medijima narednih nekoliko dana”.\n“Odnosi Srbije i Hrvatske tapkaju u mestu i uglavnom služe za skupljanje poena kod populista u obe zemlje i zato se i desio ovaj incident”, kaže.\nŠešelj je zarobljen “vremenu devedesetih”, on uživa i misli da skuplja neke poene. “Ali neće mu to doneti nikakve poene, a neverovatno je da 2018 pričate rečnikom iz 92. i treba da razmisli o penziji”, ponovio je Lalić.


HAOS U BEOGRADU: Veliki protest studenata, OVO NIKO NIJE OČEKIVAO - Policija ne zna kako ovo da spreči – Otvoreno\nNaslovnaVestiHAOS U BEOGRADU: Veliki protest studenata, OVO NIKO NIJE OČEKIVAO - Policija...\nHAOS U BEOGRADU: Veliki protest studenata, OVO NIKO NIJE OČEKIVAO – Policija ne zna kako ovo da spreči\n“Muči me obrazovni sistem”, “Muče me reke u cevima”, “Muči me što nas huškate na rat”, “Umorni smo od tebe i tvojih laži Aleksandre Vučiću”, “Muči me što ćutimo”,”Muči me što nam sečete šume”, neke su od poruka koje su u okviru skupa studenata “Muči li vas isto što i nas” bile istaknute ispred zgrade Generalnog sekretarijata predsednika Srbije.\nProtest možete pogledati OVDE.\nApsolventkinja sociologije Anja Ilić istakla je da je veoma dobro što ima sve više studentskih inicijativa pokrenutih tokom protesta i blokoda usmerenih pre svega protiv kompanije Rio Tinto, ali da se po porukama koje su studenti istakli ispred Generalnog sekretarijata predsednika može videti da je u pitanju čitav kompleks problema, uzrokovan uništavanjem zemlje i davanjem prioriteta investitotora „po čijoj se volji kroje zakoni ove zemlje“.\nIlić je istakla da desnica u Srbiji koristi ekonomsku i političku krizu i podsetila da se na blokadi auto-puta kod Sava centra pojavila organizacija pod nazivom Eko četa, koja osim velikog transparenta nije imala nikakvog uspeha, i da ih na protestu ispred Vlade nakon toga nije bilo.\nStudent Tehnološko-metalurškog fakulteta Andrija Drobnjak rekao je da iako skupu prisustvuju ljudi iz raznih delova Srbije, generalno mogu da se slože da aktuelna vlast ne odgovara studentima i da su oni došli ispred zgrade Generalnog sekretarijata predsednika da iskažu svoje nezadovoljstvo.\nUpitan kako bi ocenio odnos vlasti prema studentima, Drobnjak je rekao da je pitanje da li takav odnos u opšte postoji.


Ogranak Kolubara - Lazarevac - Primljeno 1812 molbi za 48 radnih mesta\nPrimljeno 1812 molbi za 48 radnih mesta\nPosle objavljivanja javnog konkursa EPS-a pod sloganom „Vi ste nam potrebni” za prijem u radni odnos 158 pripravnika fakultetske spreme, interesovanje nezaposlenih u Srbiji prevazišlo je sva očekivanja.\nU RB „Kolubara” za 48 radnih mesta stiglo je 1812 molbi od strane 750 nezaposlenih akademaca koji su poslali više molbi za različite poslove pripravnika u okviru svoje stručne spreme.\nVeliko interesovanje zabeleženo je kod diplomiranih elektroinženjera, njih 140 podnelo je 394 molbe za 15 radnih mesta. Za 14 radnih mesta pristiglo je 348 molbi od strane 128 inženjera koji su završili Rudarsko-geološki fakultet. Sa diplomom Mašinskog fakulteta konkurisalo je 100 lica sa 288 molbi za 14 radnih mesta.\nNajveće interesovanje za rad u „Kolubari” pokazali su diplomirani ekonomisti, tako da je na dva radna mesta konkurisalo 138 lica ove struke. Gotovo identično stanje je i sa diplomiranim pravnicima, jer je za tri oglašena mesta konkurisalo 81 nezaposleno lice.


Tanjug 6. avgusta 2018. 15:29\nBEOGRAD – Prvi potpredsednik Vlade i ministar spoljnih poslova Republike Srbije Ivica Dačić i ambasador Demokratske Narodne Republike Koreje Ri Pjong Du (Ri Pyong Du), danas su, tokom sastanka, ukazali na potrebu jačanja političkog dijaloga i razgovarali o mogućnosti realizacije međusobnih poseta.\nNa sastanku Dačića i ambasadora Rija, koji je akreditovan na nerezidencijalnoj osnovi iz Rumunije, konstatovano je da u bilateralnim odnosima Republike Srbije i DNR Koreje nema otvorenih pitanja i ukazano je na dugotrajno prijateljstvo dve zemlje koje ove godine obeležavaju 70 godina od uspostavljanja diplomatskih odnosa.\nMinistar Dačić ponovio je stav Republike Srbije u prilog denuklearizacije Korejskog poluostrva i rešavanja nuklearnog pitanja DNR Koreje mirnim putem, odnosno pregovorima involviranih strana.\nPored toga, sa naše strane je pozdravljeno održavanje istorijskog samita između Sjedinjenih Američkih Država i DNR Koreje u Singapuru 12. juna, uz nadu da će pozitivan trend u cilju postizanja trajnog mira na Korejskom poluostrvu biti nastavljen i ubuduće.\nAmbasador Ri Pjong Du je izneo spremnost za jačanje bilateralne saradnje između Demokratske Narodne Republike Koreje i Republike Srbije, podsetivši na tradicionalno prijateljske višedecenijske odnose dve zemlje, navodi se u saopštenju.


Od sledećeg meseca po lek i tokom noći | Pančevo - 013 info\nPančevo već mesecima bez dežurne apoteke\nOd sledećeg meseca po lek i tokom noći\nPančevci od marta lek ne mogu da kupe ili dobiju na recept tokom noćijer od toku noći od tada u gradu ne dežura nijedna apoteka. Skupština grada je u martu usvojila predlog dotadašnje dežurne ustanove Apoteke Pančevo o skraćenju radnog vremena zbog nedostatka lekova.\nAko se u obzir uzme činjenica da su finansijski problemi u državnoj apoteci počeli početkom godine, a lekovi vrlo brzo nestali može se reći da od januara u Pančevu nije moguće kupiti ili podići lekovi tokom noći, dakle kad je hitno.\nU međuvremenu, nekoliko dana pre izbora, Apoteci Pančevo je stigla pomoć u vidu lekova sa pozitivne liste koju su dobili kao donaciju, ali radno vreme je ostalo nepromenjeno – od 7 do 15 sati.\nPrema rečima Melanije Bonin, v. d. direktora Apoteke Pančevo u ostavci, državna ustanova još uvek neće raditi tokom noći jer nema svih lekova, a medikamenti sa pozitivne liste koje Apoteka Pančevo jedino trenutno i ima, ne mogu da se kupe, već se izdaju isključivo na recept, bez participacije.\nPrilikom primopredaje lekova gradonačelnik Saša Pavlov na pitanje novinara da li i kada Pančevo može da dobije dežurnu apoteku, rekao da su u lokalnu samoupravu stigli zahtevi nekih privatnih apoteka o prodiuženju radnog vremena.\nKako samo saznali u Sekretarijatu za privredu i ekonomski razvoj Gradske uprave grada Pančeva, do sad je takav zahtev podnela samo apoteka Lazarov iz Pančeva, koja se nalazi u Ulici Braće Jovanovića 90a.\nPrema informacijama koje smo dobili iz Sekretarijata, gradskom Odlukom o radnom vremenu trgovinskih, zanatskih i ugostiteljskih objekata koja reguliše i rad apoteka, Grad nema pravo da daje dozvole, već samo da da saglasnost na odluku, što je u ovom slučaju i učinjeno.\nU apoteci Lazarov rečeno nam je da je takav zahtev dostavljen Gradskoj upravi još u avgustu prošle godine, a da je odgovor stigao krajem aprila ove godine.\nVlasnica Neda Lazarov potvrdila da će apoteka uvesti dežurstvo početkom narednog meseca.


SONJA BISERKO: Srbiji ističe vreme | Autonomija\nEU za zemlje Zapadnog Balkana koristi termin “zarobljene države”, a one to u suštini i jesu\n04. jula 2018\nPredsednica Helsinškog odbora za ljudska prava u Srbiji ocenjuje da oštriji ton u izveštajima evropskih institucija o Srbiji predstavlja “objektivnije” sagledavanje stvari u regionu i da je posledica zastoja u pregovorima o Kosovu i činjenice da “vlast nije ispunila obećano”. Osim toga, smatra Biserko, u Srbiji je došlo do pogoršanja u oblasti vladavine prava, korupciji, ljudskim pravima i medijskim slobodama.\nOna smatra da je Beograd verovao da će “izdejstvovati podelu koja mu je izmakla”, i da je toga postao svestan i Vučić “nakon turneje po nekim evropskim prestonicama, ali i SAD”. “Od tada se neprestano vajka i izigrava žrtvu”, kaže Biserko, a pritisak EU da se problem Kosova reši “povećava frustraciju Beograda”.\nKomentarišući migrantsku krizu i njene posledice po Evropu, Biserko konstatuje da na tom pitanju objektivno može doći do raspada EU i da treba razmisliti o ideji da se napravi svojevrsni “Maršalov plan” za zemlje odakle dolaze migranti. EU ne treba da se bavi rešavanje samo posledica krize, nego pre svega njenim uzrocima. “To je i njena moralna obaveza, jer nije nedužna u doprinosu haosu koji u tim zemljama vlada”, smatra Biserko.\nKakva je vaša ocena prilično oštrih tonova koje se čuju u ocenama Saveta Evrope o Srbiji i njenom evropskom putu? Slične ocene se mogu pročitati i u drugim evropskim dokumentima? Da li je to znak da EU, posle otvorene podrške Vučićevoj vlasti, ulazi u novu fazu odnosa sa Srbijom?\n– Zaključci generalnog sekretarijata Saveta EU su na liniji Strategije EU o proširenju, od pre nekoliko meseci. I tada se po prvi put objektivnije konstatiralo stanje u regionu, pa i u Srbiji prema kojoj se tokom poslednjih nekoliko godina, zbog Briselskog sporazuma gledalo kroz prste za ono što se dešavalo na unutrašnjem planu. Oštriji stav u ocenjivanju prilika u Srbiji je i posledica toga što aktuelna vlast nije ispunjavala obećano i što je u zemlji došlo do regresije kad je reč o vladavini prava, korupciji, ljudskim pravima, medijskim slobodama itd. I, posebno, zbog zastoja u pregovorima sa Prištinom. Može se reći da Srbiji ističe vreme i da se od nje zahteva da evropske vrednosti počne uvažavati. EU je sve otvorenije kritična prema aktuelnoj vladi mada je još uvek podržava. Od aktuelne vlade i predsednika Vučića zavisi kako će se Srbija dalje tretirati, odnosno da li će se suštinski opredeliti za evrointegracije uprkos svim turbulencijama kroz koje prolazi. Bilo bi krajnje vreme da Srbija napusti kibicersku poziciju i uključi se u procese i doprinese dijalogu o budućnosti regiona i EU.\nTreba imati u vidu da je i EU u svojevrsnoj krizi i tranziciji i da su rigoroznije ocene regiona takođe odraz tog stanja. EU, po svim važećim odlukama i dokumentima, ostaje posvećena proširenju na Zapadni Balkan, ali je očito da nije spremna ili pripremljena za prijem novih zemalja koje su toliko ispod kriterija koji su postavljeni pred njih. Nisu slučajno u Strategiji koristili termin “zarobljene države”, što u suštini i jesu. Međutim, previđa se da upravo odlaganje integracije Zapadnog Balkana pogoduje autoritarnim liderima koji opstaju na stalnom indukovanju nacionalizma i homogenizaciji. Osim toga, u regionu se pojavljaju i drugi akteri koji, navodno, ne postavljaju nikakve uslove.\nDa bi se sprečilo dalje urušavanje regiona, neophodno je da EU što hitnije sprovede svoje odluke za Zapadni Balkan, pre svega oko oživljavanja regionalne ekonomije. U suprotnom, nastaviće se odliv mladih i sposobnih prema EU. Samo Nemačkoj je potrebno tri miliona novih radnika svih profila.\nČini se da su pregovori sa Kosovom ušli u tesnac i da vlast jednostavo nema rešenje za ovaj problem? Na unutrašnjem planu se istovremeno konstantno pojačava i podgrejava nacionalistička retorika u rečima političara, a pogotovo medija bliskih vlasti.\n– Pritisak, pre svega EU, da se što pre reši pitanje statusa Kosova povećava frustraciju Beograda, koji je očekivao da će međunarodna zajednica ipak pristati na podelu Kosova, koja je sve vreme, što se tiče Beograda, bila jedina opcija na stolu. Nju je otvoreno zagovarao ministar inostranih poslova Ivica Dačić u svakoj prilici u kojoj se govorilo o statusu Kosova. Vučić je pokrenuo tzv. unutrašnji dijalog o Kosovu, u kojem se jasno kristalisao većinski stav da Kosovo treba da ostane zamrznuti konflikt, kako bi se stvorile međunarodne okolnosti koje bi uzele u obzir i srpske interese (podelu).\nBeograd je verovao da će izdejstvovati podelu koja mu je izmakla. Toga je postao svestan predsednik Vučić tek nakon turneje po nekim evropskim prestonicama, ali i SAD. Od tada se neprestano vajka i izigrava žrtvu. Kampanje koje vode njemu naklonjeni mediji su u suprotnosti s onim što on javno zagovara – evropskom orijentacijom. Albanci se isključivo tretiraju kao teroristi ili inferiorni narod čiju politiku vode SAD i sl. Spinuje se negativan stav šire javnosti, što se onda odražava i na ankete koje kao objektivno odslikavaju stav društva. U tom začaranom krugu teško je naslutiti šta Vučić uopšte smera. Još uvek je prisutna nada da će Rusija odigrati ključnu ulogu. Zanimljivo je da predsednik ponovo polaže nade i u Trampa, očekujući da će se na samitu u Helsinkiju dogovoriti sa Putinom o sudbini Kosova. On kaže da Evropa nema ni snage, ni volje, ni mogućnosti da natera Albance da urade nešto.\nSonja Biserko: Vučić polaže nade u Trampa, očekuje da će se on na samitu u Helsinkiju dogovoriti sa Putinom o sudbini Kosova (foto: RFE/RL)\nPrihvatanje sporazuma zahteva promenu stava Beograda prema Srbima na Kosovu. To znači odustajanje od namere da se Srbi „održe“ samo na severu Kosova, gde žive oko trećine (tridesetak hiljada) Srba. Enklave na teritoriji Kosova južno od Ibra, gde živi najveći broj preostalih Srba, marginalizovane su, izolovane i prepuštene samima sebi i „opskurnim likovima koji im se šalju“ kad to iziskuju dnevnopolitičke potrebe (Beograda).\nU opticaju su i razne spekulacije, od toga da određeni lobisti u SAD, mimo administracije, rade na podeli Kosova, ali isto tako proturaju se mišljenja ruskih zvaničnika da će sporazumom o normalizaciji odnosa sa Prištinom, Beograd biti na gubitku, jer je obećanje o zajednici srpskih opština „šarena laža“.\nSve ukazuje na to da se Srbija nije istinski opredelila za evropsku budućnost i da objektivno tome postoji veliki otpor srpskih elita.\nKako ocenjujete novi evropski kompromis po pitanju izbeglica/migranata? Da li je, kako tvrde pojedini analitičari, pobedila antiimigrantska politika?\n– Pitanje migranata je veliki izazov za EU, posebno s moralnog stanovišta. Solidarnost koja je jedna od temljenih vrednosti Evrope kao da je iščezla. Međutim, treba imati u vidu da objektivno i nije jednostavno hendlovati toliki broj migranata koji se pojavljuju u evropskom predvorju. Takođe je činjenica da je hrabra odluka Angele Merkel da primi milion migranata u Nemačku nju znatno oslabila i dala krila desničarima koji prete da preuzmu evropski parlament na sledećim izborima. Pokazalo se da većina zemalja u EU ne želi da primi izbeglice i da ne pristaju na predloge Angele Merkel, koji su izazvali krizu i u njenoj vladi. Ona je za sada prevaziđena, a zaključci Evropskog saveta samo su donekle sistemski.\nDogovor koji je postignut ne predstavlja sveobuhvatni sporazum o zajedničkim pravilima za azilante, ali je u ovom trenutku donekle oslabljen pritisak na Angelu Markel, koja upozorava koliko je važno da Evropa ostane jedinstvena u ovoj fragilnoj situaciji i kako Nemačka ne bi delovala unilateralno.\nOčigledno je da će migrantska kriza još dugo biti predmet razdora unutar EU, ali da se ipak ide ka nekom rešenju, jer objektivno, na tom pitanju, može doći do raspada EU. To znači da će EU morati suštinski da se bavi tim problemom i da stavi u funkciju predlog o “Maršalovom planu” za zemlje iz kojih migranti dolaze. Predlog da se Zapadni Balkan uključi u rešavanje izgradnjom prihvatnih kampova za migrante može dodatno opteretiti ove zemlje i stvoriti antievropski sentiment.\nZemlje EU, kao najbogatija i najuređenija društva, biće trajno privlačne za sve migrante koji se iz dan u dan brojno povećavaju. Zato EU mora što pre da se angažuje na rešavanju uzroka zbog koji dolazi do tako masovnih migracija. To je i njena moralna obaveza, jer nije nedužna u doprinosu haosu koji u tim zemljama vlada.\n(Autonomija / naslovna fotografija: Medija centar Vojvodine)


Donacija općine Bužim za Futsal klub "Bužim" — Radio Velkaton : Radio Velkaton\nDonacija općine Bužim za Futsal klub “Bužim”\nKao što nam je već od ranije poznato načelnik općine Bužim Mersudin Nanić od početka svog mandata pruža nesebičnu podršku svim članicama Sportskog saveza na svim takmičenjima, a naravno podrška je i svim manifestacijama koje se održavaju u općini Bužim.\nOvom prilikom Općinski načelnik je odlučio ovu prelijepu priču u našem Bužimu krunisati vrijednom donacijom, i omogućiti našem klubu, najmlađem sportskom klolektivu koji su tek registrovani, da spremni dočekaju predstojeću sezonu. Ispred općine Bužim, odlučio je donirati komplet opremu za seniorski pogon ovog malonogometnog kluba, od trenirki, šorceva, dresova, štucni i sportskih torbi.\nKada mu obaveze dozvole uključi se i u pripreme sa seniorskim pogonom, gdje je i prepoznao potencijal kod mladih igrača čiji je glavni cilj odgovoran i uporan rad koji u konačnici donosi uspjeh na sportskom terenu.\nČlanovi Futsal kluba “Bužim” od srca se zahvaljuje Općinskom načelniku i raduje se budućoj suradnji između Futsal klub “Bužim” i općine Bužim ali i svih onih koji žele pomoći da ovaj najmlađi sportski kolektiv prohoda.\nPreuzeto sa web portala: ckbuzim.ba


Zbog najavljenog nevremena sve gradske službe u pripravnosti - Beograd - Dnevni list Danas\nPočetna » Beograd » Zbog najavljenog nevremena sve gradske službe u pripravnosti\nGradonačelnik Beograda: Dodatna pažnja i oprez, bez preke potrebe ne krećite na put\nZbog najavljenog nevremena sve gradske službe u pripravnosti\nNa osnovu upozorenja RHMZ-a da je u Beogradu na snazi narandžasti meteoalarm dok je u okruženju na snazi crveni meteoalarm, komandant Štaba za vanredne situacije gradonačelnik Beograda Zoran Radojić održao je vandrednu sednicu štaba.\n0Piše: Danas Online 07. jula 2019. 16.42 Izmenjeno: 23.50\nOn je sve članove upoznao sa predstojećim nevremenom i naložio da sve resurse stave u maksimalnu pripravnost.\n– Zbog najavljenog nevremena koje se očekuje u Beogradu sve komunalne službe su u maksimalnoj pripravnpsti. Prema prognozi RHMZ-a u popodnevnim časovima očekuju se padavine od oko 20 litara po metru kvadratnom u vremenskom periodu od tri sata. Najavljen je olujni vetar i moguća lokalna pojava grada – rekao je Radojičić.\n– Apelujem na sve građane da prate upozorenja nadležnih službi, da bez preke potrebe ne kreću na put, a ako se tokom nevremena ipak nađu na njemu da zaustave svoje vozilo na sigurno mesto i na taj način sačekaju da nevreme prođe. Važno je i da tada obrate pažnju na ulegnuća i niske pozicije gde postoji mogućnost da se usled obilnih padavina nakupi veća količina vode, te da se trude da izbegavaju takva mesta – istikao je Radojičić.\nPrvi čovek Beograda i komadant Štaba za vanredne situacije Grada Beograda dao je svim subjektima zaštite i spasavanja nalog da sprovedu operativne i preventivne mere. Nadležne službe preduzeće i sve odgovarajuće mere na sanaciji eventualno moguće nastale štete zbog nevremena.\nBeograd, Narandžasti meteoalarm, Nevreme, Štab za vanredne situacija, Zoran Radojičić\nRadojičić: Povećan broj obolelih od korone u Beogradu


Apel turistima: Na Taru samo sa provjerenim i registrovanim rafterima -\nApel turistima: Na Taru samo sa provjerenim i registrovanim rafterima\nPovodom nedavne nesreće na Tari u kojoj je djevojka iz Beograda teško povrijeđena, fočansko Udruženje rafting klubova „Tara i Drina“ oglasilo se saopštenjem kojim je pozvalo turiste da na rafting ne idu u sopstvenoj režiji niti u sumnjivim organizacijama.\nFočanski rafteri skrenuli su pažnju svim gostima koji žele da dođu na rafting rijekom Tarom, za koji ističu da je najljepši i najtraktivniji vid aktivnog odmora u Evropi, da prilikom rezervacije odaberu provjerene i registrovane rafting klubove koji se već decenijama bave ovom vrstom turističke usluge.\n„Povod za ovo saopštenje je nedavna nezgoda na rijeci Tari u kojoj je povrijeđena djevojka iz Beograda, koja je na rafting došla sa grupom u sopstvenoj režiji. Nezgoda se desila na dijelu Tare koji počinje od Brštanovice i koji se 10 do 15 dana u maju smatra previše opasnim, zbog čega rafting klubovi iz Foče rafting spust organizuju na dionici rijeke Tare koja je kraća za oko dva do tri kilometra u danima dok traje visoki vodostaj“, navodi se u saopštenju.\nIz Udruženja „Tara i Drina“ podsjećaju da se u proteklih desetak godina desilo nekoliko nezgoda na rijeci Tari u toku rafting ili kajak spusta, a da su učesnici nezgoda svaki put bili ili ljudi koji su na Taru došli u sopstvenom aranžmanu, bez lokalnih vodiča, ili su došli u aranžmanu nekih klubova koji nisu iz Foče i koji tu aktivnost ne rade registrovano.\n„Rafting klubovi iz Foče se ovim poslom bave dugo, i naši vodiči su momci koji praktično svaki dan provode na rijeci Tari, svakodnevno pravimo procjene o bezbjednosti na vodi a rute prilagođavamo trenutnim uslovima raftinga. Takođe, činimo sve da ispunimo sve najviše bezbjednosne standarde i učinimo ovaj vid odmora bezbjednom avanturom za naše goste. Prije početka sezone 2019, Udruženje rafting klubova iz Foče je sopstvenim sredstvima izgradilo put na polaznu tačku na mjestu Grab, par kilometara nizvodno od Brštanovice, i ta polazna tačka se koristi kao alternativni start ture u slučaju visokog vodostaja“, istakli su fočanski rafteri.\nOni su dodali da je Udruženje dobilo obeđanje od ministra turizma Republike Srpske Dragice Kovač da će ovo ministartvo finansirati izgradnju te dionice puta, koji je, kako ističu, već sada direktno spasao jedan život.


radakovic.darija.ca : The Asses\nPo svojoj suštini, bez obzira na spoljšnje manifestacije ili zavisnost od neke druge volje, guzica teži mestu. Skloni smo da ovu opštepoznatu činjenicu pravdamo lenjošću smatrajući da je guzica objekat koji nije spreman i sposoban da utiče na okruženje.\nU svom osnovnom stanju, guzica je čvrsto prirasla za "svoje mesto", tj. poziciju na koju polaže svoje guzno pravo iz čega proizilazi uobičajeni konzervativizam guzice - jednom zauzeto mesto se ne menja bez dobrih izgleda da se zauzme neko bolje, ili usled delovanja više sile.\nOvi prelazi imaju odlike kretanja, ali je svaka primetna kretnja guzice zapravo prelaz između dva mesta u funkciji održanja i jačanja statike.\nZauzimanje dobrog mesta je mera uspeha jedne guzice.\nTežnja guzice za zauzimanjem mesta možda se najbolje manifestuje u situacijama kada se, usled povoljnih društveno-političkih okolnosti, neka guzica nađe u prilici da zazume više od jednog mesta, tj. u fenomenu "sedenja na dve stolice".\nOvo zauzimanje više mesta može da dovede do guzne shizofrenije.\nShizofrena, raspeta guzica, težeći da ponovo uspostavi narušenu statiku, pokušava da zauzme i treće, četvrto itd. mesto mutirajući tako u hipertrofirani oblik - sveguzicu.\nSome photos from the Asses exhibition in the Small Gallery of ULUPUDS, Belgrade, Febryary 2010.


Podrška UN oporavku turizma u Srbiji i razvoju digitalnih veština – Zapadna Srbija\nMinistarka trgovine, turizma i telekomunikacija Tatjana Matić i stalna koordinatorka UN u Srbiji, Fransoaz Žakob, saglasile su tokom današnjeg sastanka da je u ovom periodu podrška turističkom sektoru od izuzetnog značaja, kao i da je digitalizacija ključni segment razvoja.\n– Ovo je teška godina za turizam i generalno za ekonomiju, ali sa najavom vakcinacije nazire se kraj pandemije i potrebno je već sada krenuti sa planom za oporavak turizma – istakla je Matić, navodeći da je predviđeno investiranje u turističku infrastrukturu i rebrendiranje Srbije kao turističke destinacije.\nOna je dodala da se u sektoru telekomunikacija završava prva faza projekta „Povezane škole“ koja će obezbediti lokalnu računarsku mrežu u svim školama u Srbiji, kao i da je započet Projekat razvoja širokopojasne mreže u ruralnim područijima.\nStalna koordinatorka UN u Srbiji Fransoaz Žakob, ovom prilikom predala je ministarki petogodišnji plan te organizacije, ističući da Srbija ima ogromne potencijale naročito za razvoj održivog, ekološkog turizma.\nOna je napomenula da će Ujedinjene nacije pružiti podršku ministarstvu i na sprovođenju aktivnosti Strategije razvoja digitalnih veština, posebno u radu sa stanovništvom u ruralnim područjima i starijom populacijom.\nTags Ministarstvo trgovine turizma i telekomunikacija Post navigation\nObnova tvrđave Solotnik


puls Archives - Istinito.com - Ne budi ovca!\nPočetna > Tagovi članka puls\n19. Marta 2021. 19. Marta 2021. Istinito575Leave a Comment on Stanivuković najavio formiranje pokreta za promjene u RS (VIDEO)\n22. Oktobra 2020. 22. Oktobra 2020. Istinito536Leave a Comment on Nešić: Nema više sastanaka sa SNSD-om, rekli smo šta smo imali!\n3. Maja 2019. Istinito814Leave a Comment on Bosić: Dodik vodi pijačarsku politiku, Republici Srpskoj treba SDS kao jaka opozicija\nPosjeta Turskoj će biti izgleda upamćena samo po pozdravu koji je Dodik uputio turskoj vojsci, izjavio je u emisiji “Puls” Mladen Bosić, bivši predsjednik SDS. Bosić je rekao da je evidentno da je predsjedavajući Predsjedništva BiH Milorad Dodik za vrijeme svog predsjedovanja u Predsjedništvu BiH napravio dvije posjete koje su iznenađenje. – Ono […]\n14. Decembra 2018. 14. Decembra 2018. Istinito900Leave a Comment on Radović: Nisam imao podršku Gradskog odbora u Banjaluci\nKoalicioni kapacitet DNS-a je danas manji, dijeli se manji dio izbornog kolača, što nije zgodna pozicija, izjavio je u emisiji “Puls” BN TV potpredsjednik DNS-a Milan Radović, koji je istakao da nije “mangup” nego da ga je javnost tako percipirala. Lider DNS-a je često izjavljivao da je koalicija SNSD-DNS-SP najdugovječnija, a osnova predizbornog koalicionog sporazuma […]


I stomačni virus vodi do pozitivnog testa na kovid – Sandzaklive najnovije vijesti iz Sandžaka\nobjavio sandzaklive 13. Oktobra 2021., 21:22\nBEOGRAD – U beogradskom Domu zdravlja “Dr Milutin Ivković” – Palilula u poslednje dve, tri nedelje javljaju se građani sa stomačnim virusom koji su pozitivni na kovid, izjavio je danas direktor te zdravstvene ustanove Aleksandar Stojanović dodajući da je delta soj sada promenio snagu, pa tako na testiranje dolaze i pacijenti bez povišene temperature, ali sa drugim simptomima.\nStojanović kaže da se dnevno pregleda između 600 i 800 građana, od kojih je 90 odsto nevakcinisano.\n“Priča antivaksera i nevakcinisani ljudi uzrok su ovakve epidemiološke situacije. U zadnje dve, tri nedelje imamo dosta pozitivne dece, a od 100 ljudi koji se jave na pregled, trećina bude pozitivna”, rekao je Stojanović za Tanjug.\nNa četiri punkta u okviru Doma zdravlja Palilula dnevno se vakciniše između 600 i 700 ljudi, a najmanji procenat je prvom dozom, kaže Stojanović.\n“Sinofarm i Fajzer vakcine dominiraju. Prvom dozom vakciniše se do 30 ljudi dnevno, drugom od 200 do 400, a trećom dozom do 500”, naveo je Stojanović.\nOn je rekao i da se krenulo sa vakcinacijom protiv gripa i da su na raspolaganju i trovalentne i četvorovalentne vakcine.\n“Za vakcinu se čeka pet minuta, nema prevelike gužve”, naglasio je Stojanović.\nKada su u pitanju drugi pacijenti koji nemaju kovid, Stojanović kaže da ne postoji lista čekanja i oni nemaju problem na primaru.\nMeđutim, zakazivanje kod lekara ide teže, ukazuje i poziva građane na strpljenje, jer je, dodaje, više bolnica u kovid sistemu.\n“Trudimo se da sve pacijente zbrinemo”, rekao je direktor palilulskog Doma zdravlja.\nDanašnji podaci o korona virusu za Novi Pazar (Utorak)…ZdravstvoPrema podacima koji su na današnji dan Štabu za vanredne situacije dostavili Regionalni COVID centar Novi Pazar, Dom zdravlja i ZZJNP stanje na dan 1…


Kvaka 23 :: Pisana verzija :: U interesu obe strane\nPregovore Beograda i Prištine ne bi bilo mudro oročavati, posebno dok ne postoji nešto opipljivo s čim bi taj posao mogao da se završi, izjavio je u intervjuu FoNetu ambasador SAD u Beogradu Kajl Skat, koji smatra da je, s obzirom na globalnu dinamiku sledeće godine, "ovo fantastična prilika da se učini napredak i da je ne treba propustiti".\nS druge strane, promena je što "Srbija oseća da se sada možda pažljvije slušaju i uzimaju u obzir i srpska gledišta. Ako će biti sporazuma oko Kosova, mislim da taj sporazum mora da bude u interesu i Srbije i Kosova", naglasio je Skat.\nUpitan zašto su SAD odjednom odlučile da podrže ideju o "korekciji granica", Skat je rekao "da oni nisu odlučili ovo ili ono, već su odlučili da daju prostor obema stranama da se dogovore".\nNećemo podržati takav sporazum koji bi destabilizovao region i stvorioa probleme, ukazao je Skat, koji nije direktno odgovorio na pitanje o članstvu Kosova u Ujedinjenim nacijama (UN), rekavši da "prvo mora da se vidi šta je rezultat dogovora".\nPrema njegovom stavu, sveobuhvatni sporazum mora mnogo toga da uzme u obzir, prava i bezbednost srpske manjine na Kosovu, srpsko kulturno nasleđe, pitanje imovine, nestalih,\nratnih zločina i mnoge druge otvorene teme, koje bi morale da se reše i budu deo sporazuma.\nUpitan o načinu na koji Vašington može da pomogne Srbiji da se priključi EU, on je odgovorio da su "SAD posvećene viziji da se sve zemlje Zapadnog Balkana integrišu u evropske i\nevroatlantske stukture, ako to žele".\nOn, međutim, razlikuje "angažmane" Kine i Rusije i tumači da Kina ima nameru da proširi ekonomski uticaj u regionu, što čini kroz kredite za infrastrukturne projekte, koje posle grade Kinezi, a sada i kroz investicije u proizvodnju.\n"Na ruski angažman gledamo kroz primere Makedonije i Crne Gore. U Makedoniji su podržavali snage koje su se protivile sporazumu sa Grčkom, dok su u Crnoj Gori podržali snage koje\nsu želele da zbace vladu te zemlje", tvrdi Skat.\nNa pitanje o tabloidima u Srbiji, kao "trbuhozborcima" vlasti, on je uzvratio da "neće da ulazi u političke veze", ali smatra da "tabloidi ne čine nikakvu uslugu srpskom narodu".\nOn se prisetio i da je u tabloidima o sebi čitao "najstrašnije stvari i laži", a da, pri tome, ni njega, ni Ambasadu, nikada niko iz tabolida nije pozvao da pita za komentar ili reakciju. (kraj) zvs/dac


Vukosavljević otvorio izložbu „Kolekcionarstvo povezuje“ - Ministarstvo kulture i informisanja\nVukosavljević otvorio izložbu „Kolekcionarstvo povezuje“\nMinistar kulture i informisanja Vladan Vukosavljević je sinoć u Kući legata u prisustvu visokih zvanica iz sveta kulture, umetnosti, nauke, politike i predstavnika medija otvorio izložbu dela savremene umetnosti iz kolekcije Wiener Städtische osiguranja pod nazivom „Kolekcionarstvo povezuje“ (Collecting is Connecting).\nPo njegovim rečima značaj ove kolekcije je u tome što prikazuje dela afirmisanih umetnika, ali i mladih autora koji čvrstim korakom stupaju na domaću scenu.\nMinistar je podsetio da su nacrtom “Strategije razvoja kulture u Srbiji od 2017. do 2017” predviđene poreske olakšice za kompanije koje na kvalitetan i doličan način finansiraju i pomažu kulturu.\n“Praksa je pokazala da kulturu treba finansirati sa svih strana, budući da država čini koliko može, ali da to nije dovoljno. Svetsko iskustvo potvrđuje da kompanije vraćaju deo duga društvu u kome posluju na ovaj ili sličan način”, ocenio je Vukosavljević.\nDo 3. novembra ljubitelji umetnosti mogu da pogledaju deo bogate kolekcije iz kompanije Wiener Städtische koju čini preko 300 dela savremene umetnosti 65 umetnika.\nOvom izložbom kompanija najavljuje pokretanje projekta „Wiener ART“, koji će kroz mnoštvo inicijativa biti stalno prisutan u kulturnom životu Srbije.\nIzložba, čiji je kustos Slavko Timotijević, podeljena je u četiri izložbene celine – "Vrhunska dela savremene srpske umetnosti" do 11. oktobra, "Doživljaj prirode" od 12. do 18. oktobra, "Apstrakcija u Srbiji i/ili radovi specifičnih konteksta" od 19. do 25. oktobra i "Ujedinjeni radovi" Ane Knežević od 26. oktobra do 2. novembra.


Jeremić i Đilas sa evropskim zvaničnicima u Briselu: Režim je izgubio legitimitet | Autonomija\nJeremić i Đilas sa evropskim zvaničnicima u Briselu: Režim je izgubio legitimitet\n"Legitimnih izbora neće biti dok se ne uspostave uslovi kao i u drugim evropskim zemljama"\nOsnivači Saveza za Srbiju Dragan Đilas i Vuk Jeremić sastali su se danas u Briselu sa predstavnicima Evropske komisije, sa kojima su razgovarali o političkim previranjima u Srbiji i zahtevima građana koji svake nedelje u sve većem broju protestuju širom zemlje.\nU razgovoru sa evropskim zvaničnicima Đilas je naveo da je „opozicija postigla saglasnost da više ne učestvuje u radu institucija u kojima je suspendovana demokratija“ i dodao da normalnost može biti uspostavljena jedino kroz održavanje potpuno fer i poštenih izbora na svim nivoima.\nKako se navodi u saopštenju SzS, Đilas i Jeremić su poručili predsedavajućem Delegacije Evropskog parlamenta za odnose sa Srbijom Eduardu Kukanu, da legitimnih izbora neće biti dok se ne uspostave uslovi kao i u drugim evropskim zemljama.\n„Srbija više nije slobodna zemlja, a režim Aleksandra Vučića je otvorenim kršenjem Ustava i zakona, kao i do sada nezabeleženom zloupotrebom državnih institucija, izgubio demokratski legitimitet“, ocenio je Jeremić koji je predsednik Narodne stranke.\nOni su zatražili od evropskih zvaničnika uspostavljanje struktuiranog dijaloga sa predstavnicima građanskih protesta, u cilju sticanja punog uvida u političke i socijalne prilike u zemlji.\nU Evropskom parlamentu su potvrdili da će razgovori sa opozicijom biti nastavljeni tokom posete Beogradu predsedavajućeg Spoljnopolitičkog odbora EP Dejvida Mekalistera krajem meseca.


НТП Београд у Љубљани на панелу о трендовима у развоју стартап екоситема - Naučno-tehnološki park Beograd\nNTP Beograd u Ljubljani na panelu o trendovima u razvoju startap ekositema\nPosted on 15/11/2018 16/07/2021 by NTPteam\nGordana Danilović Grković, v.d. direktora Naučno-tehnološkog parka Beograd, učestvovala je danas na panelu o trendovima u razvoju startap ekositema, u okviru radionice Startapi i tehnološki transfer inovacionih sistema u Jugositočnoj Evropi i Alpskoj regiji, koja se 15. i 16. novembra održava u Ljubljani.\nPanel je bio posvećen razmatranju ključnih činilaca za izgradnju uspešnog startap ekosistema, koji su trendovi u njegovom daljem razvoju i predstavljanju uspešnih primera iz prakse. Danilović Grković se osvrnula na stanje startap ekosistema u Srbiji, predstavila razvojni put prvog naučno-tehnološkog parka u Srbiji – Naučno-tehnološkog parka Beograd i naglasila da je postojanje ovakvih organizacija od izuzetne važnosti za podršku inovacionoj delatnosti. Napomenula je da Srbija ima veliki potencijal u mladim tehnološki obrazovanim ljudima i da u ovom trenutku u Srbiji postoji velika posvećenost izgradnji naučno-tehnoloških parkova i startap centara koji će podržati dalji razvoj inovacionog ekosistema uz praćenje svetskih trendova.\nRadionicu u Ljubljani organizovao je Zajednički istraživački centar Evropske komisije (DG JRC) u saradnji sa Tehnološkim parkom Ljubljana, Ministarstvom prosvete, nauke i sporta, Ministarstvom inostranih poslova, SI TTO konzorcijom i slovenačkim javnim istraživačkim institutima. Cilj je da kreatorima politike i onima koji primenjuju inovacije, pruži znanje i praktičan uvid u uspostavljanje uspešnih startapa, spin-ofova i transfer znanja sa programima podrške koji mogu ojačati regionalne i nacionalne inovativne ekosisteme.


Energyobserver - SRBIJA / DRUŠTVO / NASLOVNE STRANE ZA UTORAK, 5. NOVEMBAR 2019. GODINE\nSRBIJA / DRUŠTVO / NASLOVNE STRANE ZA UTORAK, 5. NOVEMBAR 2019. GODINE\nDnevne novine na naslovnim stranama od 5. novembra pišu o predlogu budžeta za 2020. godinu, o susretu predsednika Srbije Aleksandra Vučića sa specijalnim izaslanikom državnog sekretara SAD Metjuom Palmerom, ubistvu vodja navijača Partizana i drugim temama.\nALO - "Oštri rezovi u SNS, na listi mladi i neukaljani", o planovima predsednika Srbije i SNS-a Aleksandra Vučića za predstojeće izbore. Izjava muža pevačice Jelene Marjanović, koja je ubijena 2016. godine u beogradskom naselju Borča, Zorana Marjanovća uoči sudjenja: "Dosta sam ćutao, sve ću da otkrijem".\nBLIC - "Jutka svoje direktore zvao za svedoke", o nastavku sudjenja bivšeg predsednika opštine Brus za seksualno uzmnemiravanje.\nKURIR - "Dvoje poginulo u tornadu, troje dece povredjeno", o nevremenu koje je juče zahvatilo Indjiju. "Nastavak dijaloga sa Prištinom za dva meseca", o sastanku Vučića i Palmera.\nVEČERNJE NOVOSTI List piše o izjavi predsednika Srbije Aleksandra Vučića nakon susreta sa Palmerom "Nemoguće naterati Srbiju da gazi sebe". "TV taksa skuplja za 35 dinara", o poskupljenju pretplate za javni servis koja je najavljena od 1. januara 2020. godine.\nDANAS - "Mrkonjić: Hajka na SPS je stereotipni početak izborne kampanje SNS", izjava počasnog predsednika SPS-a Milutina Mrkonjića. "Manje novca za vojsku, više za policiju i plate", o predlogu budžeta za 2020. godinu.\nPOLITIKA - "Rat narko-klanova kosi vodje navijača", intervju sa kriminologom Dobrivojem Radovanovićem. "Izvoz u Kinu ove godine porastao 215 odsto", o saradnji Srbije sa Bankom Kine i pozivu premijerke Srbije "Huaveju" da zakupi deo data-centra u Kragujevcu.BETA.RS\n05.11.2019 · DRUŠTVO__/_NASLOVNE_STRANE_ZA_UTORAK / 5._NOVEMBAR_2019._GODINE


Trebinje okupilo investitore - Leutar.net\nHomeVijestiPrivredaTrebinje okupilo investitore\nTrebinje okupilo investitore\n26. maja 2017. Leutar Privreda, Republika Srpska, Vijesti 1\nU Trebinju je danas otvorena dvodnevna Investiciona konferencija “Investiraj u Trebinje” 2017, koja je, pod pokroviteljstvom Grada Trebinja i uz podršku predsjednika RS Milorada Dodika, okupila investitore iz RS, Federacije BiH, regiona i svijeta, kojima će se predstaviti infrastrukturni, poljoprivredni i turistički potencijali, kao i zakonodavno-pravne pogodnosti, koje najjužniji grad RS nudi za potencijalna ulaganja.\nU radu skupa od 17 časova učestvovaće i predsjednik RS Milorad Dodik, koji će prethodno posjetiti gradsku upravu, gdje će razgovarati sa gradonačelnikom i zamjenikom gradonačelnika Trebinja Lukom Petrovićem i Mirkom Ćurićem.\n“Zašto investirati u Trebinje? Zato što je evropsko tržište na dohvat ruke, zato što ovdje uspijeva sve, od ljudi do ljekovitih biljaka, jer imamo efikasnu lokalnu upravu, koja radi za svoj grad i svoje građane, zato što Trebinje ima hidropotencijal, potencijal za poljopvrivredu, turizam i privredu uopšte. Zato što imamo kvalifikovanu radnu snagu prilagodljivu potrebama tržišta i zato što je naša poreska politika stimulativna, a operativni troškovi niski”, rekao je gradonačelnik Trebinja Luka Petrović otvarajući skup u prepunoj sali Kulturnog centra Trebinje, kojem prisustvuju i predstavnici potencijalnih investitora iz Kine, Rusije, Turske, Austrije i Grčke.\nGradonačelnik Petrović je istakao da je prvi cilj Investicione konferencije – da se investitorima “predstavi vizija Grada Trebinja i njegovog razvoja u narednih 15 godina”, što je ujedno i “poruka gradskih vlasti domaćim i inostranim investitorima, da na najpovoljniji način ostvare profit”.\n“ Grad Trebinje ima za cilj da pokaže da je Trebinje plodno tlo za investicije u svakom pogledu. Potencijalnim investitorima su na raspolaganju brojni projekti koji su već planirani, ali uz mogućnost da, u saradnji sa Gradom Trebinjem, osmisle, predlože i pokretanje potpuno novih projekata”, podvukao je Petrović.\nDodao je da u Trebinju postoji ogroman potencijal za izgradnju stambeno-poslovnih objekata, izdvojivši poslovnu zonu Volujac i ekonomsku zonu Novo Trebinje, koja se naslanja na novoplaniranu zapadnu gradsku obilaznicu, navodeći da Grad konstantno radi na razvoju saobraćajne i komunalne infrastrukture.\n“Investitorima je na raspolaganju 887 hektara zamljišta u vlasništvu Grada, spremnog za investicije, Trebinje ima 260 sunčanih dana godišnje, registracija preduzeća sa stranim udjelom izjednačena je sa registracijom domaćih privrednih društava. Kada je u pitanju renta, ona se umanjuje za 99 % za izgradnju poslovnih objekata proizvodne namjene u poslovnim i ekonomskim zonama Trebinja, kao i naknada za uređenje zemljišta, koja se umanjuje za 25% u istom slučaju”, naveo je Petrović.\nGradonačelnik Trebinja je istakao da je u 2017. godini planirano izdvajanje za subvencije bruto plata za novozaposlene radnike u iznosu od pola miliona KM, a u 2o18. milion KM. Kako je naveo, Grad Trebinje je u procesu dobijanja BFC standarda i uvođenja ISO standarda, a u procesu realizacije je Akademija liderstva za prekograničnu saradnju.\nPodsjetio je da je u Trebinju trenutan broj zaposlenih 8223 lica, i da je u odnosu na prethodnu godinu, ukupan broj preduzetnika narastao u svim segmentima, pri čemu je ukupan prihod Grada Trebinja veći za 2%. Pokrivenost uvoza izvozom, dodao je, iznosi 95 % u 2016.godini, a najvažniji proizvodi su električna energija, razni alati i konditorski proizvodi.\nGradonačelnik Trebinja je zahvalio svima koji su učestovali u pripremi konferencije, prije svega timovima mladih stručnih ljudi iz Trebinja, Banjaluke i Beograda, dodajući da će troškovi održavanja skupa biti minimalni, s obzirom na brojne donatore.\nMinistar za ekonomske odnose i regionalnu saradnju Republike Srpske Zlatan Klokić pozdravio je skup u ime Vlade RS, ističući da je Trebinje motor razvoja Hercegovine.\n“Želim da izrazim nadu da će ova investiciona konferencija , prije svega, dovesti do određenih novih investicija u Trebinje. Trebinje je za RS veoma značajno kao motor razvoja Hercegovine, sa svojim potencijalima, prije svega u turističkoj ponudi, poljoprivredi i svim onim što krasi Trebinje. Ova investiciona konferncija ima ima za cilj da nove investicije koje dođu u Trebinje donesu nove vrijednosti koje će pokrenuti Trebinje još brže i snažnije, a Vlada RS daće svoj doprinos da ti ti projekti realizuju”, istakao je Klokić.\nOn je čestitao predstavnicima Grada Trebinja, na čelu sa gradanačelnikom Lukom Petrovićem na uspješnoj organizaciji skupa, izrazivši nadu da će i narednih godina investicione konferencije obezbijediti što više investitora i nova ulaganja u Trebinje.\nPo završetku pozdravnih besjeda, prikazan je promotivni video “Zbog čega je Trebinje plodno tlo za vaše investicije”.\nSvečanom otvaranju Investicione konferencije prisustovali su ministri u Vladi RS: trgovine i turizma Predrag Gluhaković, finansija Zoran Tegeltija, nauke i tehnologije Jasminko Komić, predstavnici privrednih komora RS, Federacije BiH i Srbije, ambasadori Makedonije i Slovenije u BiH, Njegovo Preosveštenstvo episkop zahumsko-hercegovčki i primorski Grigorije, čelni ljudi Istočne Hercegovine i predstavnici društveno-političkog života Trebinja i regije.\nU nastavku Investicione konferencije održava se prva panel diskusija na temu “Infrastruktura i investicije”.\nUčesnicima konferencije biće predstavljena prostorno-planska dokumentacija grada, saobraćajna i komunalna infrastruktura, energetska i telekomunikaciona slika Grada Trebinje, kao i ekonomske zone grada – zoning planovi „Novo Trebinje“ i „Aleksina Međa – Podgljivlje“, poslovna zona „Volujac“, te stambeno-poslovni i sportsko-rekreativni kompleks „Otok“.\nPrvi tematski panel obuhvata i prezentacije „Grada Sunca“, „Grada na Crkvini“, golf terena, istočne i zapadne obilaznice oko grada, aerodroma Zupci, zatvorenog olimpijskog bazena, fabrike pitke vode.\nModerator prve panel sesije je dr Vladan Đokić, dekan Arhitektonskog fakulteta u Beogradu, a panelisti su Marko Rikalo, načelnik Odjeljenja za prostorno uređenje Grada Trebinja, Miljana Vujačić, docent dr Vladimir Parežanin sa Arhitektonskog fakulteta u Beogradu i inženjer Vedran Furtula.\nDrugi tematski panel “Privreda i poljoprivreda” traje od 12 časova i 45 minuta do 14 časova, dok će se turistički potencijali Trebinja biti predstavljeni na trećem panelu “Turizam”, od 17 do 18 časova i 30 minuta.\nU subotu, završnog dana Investicione konferencije, od 9 časova i 30 minuta do 11 časova i 30 minuta u Kulturnom centru biće održana panel diskusija na temu “Zakonodavno-pravne pogodnosti i prekogranična saradnja”, a potom će biti predstavljeni zaključci skupa.\nU susret Investicionoj konferencije, pokrenut je i internet stranica www.investintrebinje.com na kome svi potencijalni investitori imaju priliku da se upoznaju sa komparativnim prednostima.\nInvestiraj u Trebinje\n27. maja 2017. at 09:30\nA ko će ulagati u Trebinje kad poslije svakog rukovanja sa „poslovnim partnerima“ treba prebrojati prste???


CHAMPION LADY ALL OVER BAG | Sport Vision – Prodavnica Sportske opreme | Sport Vision\nChampion LADY ALL OVER je ženska lifestyle univerzalna torba u kojoj ćete lako spakovati sve svoje stvari za svakodnevnu rutinu, ali može poslužiti i za trening, opuštanje u prirodi ili putovanje. Torba je klasičnog dizajna sa prepoznatljivim Champion logom i atraktivnim trakama od ručki, tako da ju je lako kombinovati za sve prilike. Ova ženska torba ima prostranu pregradu i proširenje sa učkurom u kojem ćete sa lakoćom moći da organizujete sve svoje stvari, a njen praktičan, lagan i kompaktan dizajn omogućiće da je nosite bez razmišljanja i dodatnih briga. Ova ženska lifestyle torba ima rajsferšlus zatvaranje prostora za skladištenje u koji sa sigurnošću možete staviti novčanik, telefon, ključeve i ostale potrepštine. Specifikacija: Ženska lifestyle torba Sa proširenjem sa učkurom Rajsferšlus zatvaranje Sa prepoznatljivim Champion logom Sastav: 100% najlon Boja: crna .\nChampion LADY ALL OVER je ženska lifestyle univerzalna torba u kojoj ćete lako spakovati sve svoje stvari za svakodnevnu rutinu, ali može poslužiti i za trening, opuštanje u prirodi ili putovanje.\nTorba je klasičnog dizajna sa prepoznatljivim Champion logom i atraktivnim trakama od ručki, tako da ju je lako kombinovati za sve prilike.\nOva ženska torba ima prostranu pregradu i proširenje sa učkurom u kojem ćete sa lakoćom moći da organizujete sve svoje stvari, a njen praktičan, lagan i kompaktan dizajn omogućiće da je nosite bez razmišljanja i dodatnih briga.\nOva ženska lifestyle torba ima rajsferšlus zatvaranje prostora za skladištenje u koji sa sigurnošću možete staviti novčanik, telefon, ključeve i ostale potrepštine.\nŽenska lifestyle torba\nSa proširenjem sa učkurom


Održana radionica u cilju izrade izvještaja o stanju ljudskih prava u BiH – Asocijacija za demokratske inicijative (ADI)\nOdržana radionica u cilju izrade izvještaja o stanju ljudskih prava u BiH\n21 Marta, 2012 / Komentari isključeni za Održana radionica u cilju izrade izvještaja o stanju ljudskih prava u BiH\nMinistarstvo za ljudska prava i izbjeglice BiH, uz podršku OSCE-a održalo je radionicu u cilju izrade izvještaja o stanju ljudskih prava u BiH. Radionica je održana 15. i 16. marta 2012. godine na Jahorini u hotelu ”Board”.\nRadionici je prisustvovalo oko 60 učesnika, predstavnika izvršne i sudske vlasti na državnom, entitetskom i kantonalnom nivou nadležni za provedbu i monitoring javnih politika u oblasti ljudskih prava. Navedeni učesnici na radionici su predstavili rad svojih institucija iz nadležnosti koje su odnose na Godišnji izvještaj o ljudskim pravima, te predali podatke Ministarstvu za ljudska prava i izbjeglice BiH za pripremu izvještaja o stanju ljudskih prava u BiH za 2011. godinu.\nIspred Mreže pravde na radionici je učestvovala Elma Demir, te predala UPP preporuke Mreže pravde za 2011-2012 organizatoru koji će ih razmotriti za uvrštenje u Godišnji izvještaj o stanju ljudskih prava u BiH za 2011. god. Dogovoreno je da Mreža pravde dostavi i svoju formalnu kontribuciju za navedeni Izvještaj kroz proces konsultacija koje će Ministarstvo organizovati u aprilu 2012. godine.\nOdržana ,,Tematska konferencija o smanjenju fragmentiranosti finansiranja pravosuđa u Federaciji BiH’’


Za mesec dana počinje "najjači" Exit do sada - Scena - Dnevni list Danas\nPočetna » Scena » Za mesec dana počinje „najjači“ Exit do sada\nZa mesec dana počinje „najjači“ Exit do sada\nZa tačno mesec dana počinje Exit, a već je zaokružen dugačak spisak nekih od najvećih svetskih muzičkih zvezda.\n0Piše: K. D. 04. juna 2019. 22.33\nStrani mediji i muzički kritičari utrkuju se sa pohvalama za muzički program ovogodišnjeg festivala za koji se slažu da je najjači do sada. Na jednom mestu okupiće se legendarni umetnici koji i dalje suvereno vladaju svetskom scenom, ali i najpopularniji heroji novih generacija čiji globalni hitovi broje više desetina milijardi Youtube pregleda.\nOsnivač Exita Dušan Kovačević otkrio je koja zamisao stoji iza ovogodišnjeg programa festivala: „Exit je oduvek bio poznat na svetskoj sceni kao festival sa velikim brojem žanrova. Ove godine, kao nikada do sada, imamo zastupljene na najvišem svetskom nivou gotovo sve ključne muzičke pravce.\nI dok svetski mediji izveštavaju kako se rokenrol izgubio na velikim festivalima, mi ga ove godine vraćamo na velika vrata sa jednim od najvećih rokenrol bendova svih vremena The Cure i predvodnicima novog rok talasa, svetskom senzacijom Greta Van Fleet. Tu su i gotovo sve najveće zvezde elektronske muzike, svih pravaca hip-hopa, kao i vodeći globalni hitmejkeri koje predvode The Chainsmokers i DJ Snake.“\nExit akcija „4+1“ rasprodaje se danas\nPopularna Exit akcija ove godine dostigla je rekordnu potražnju, te je u prodaji ostao još vrlo ograničen kontingent ulaznica, za koji se procenjuje da će biti rasprodat u sredu. Ovo će biti prvi put u istoriji Exita da zalihe predviđene za ovu akciju nestanu tri dana pre predviđenog kraja akcije. Aktuelna cena kompleta ulaznica je 6.990 dinara, a u prodaji su i dnevne ulaznice po ceni od 2.990 dinara za četvrtak i 2.690 dinara za ostale dane Exita. Više informacija na exitfest.org.\nExit festivalNovi Sad


“Razmenom znanja i iskustava do boljih stručnjaka” – Srednja tehnička škola\nŠirenje dobrih rezultata projekta "Razmenom znanja i iskustava do boljih stručnjaka"\nUčenici Srednje tehničke škole poslednje dve nedelje koriste za širenje dobrih rezultata i stečena iskustva sa projekta „Razmenom znanja i iskustava do boljih stručnjaka“, koji se sprovodi u okviru Erasmus + programa Evropske Unije i Fondacije Tempus.\n15 učenika u pratnji profesora Marije Vesović i Srđana Pavića su u periodu od 15.08.-28.08. boravili u trening centru Vitalis Gut Wehlitz u Nemačkoj na stručnoj praksi. Projekat je u potpunosti finansiran od strane Evropske unije sa iznosom od 29.007,00 evra i traje 13 meseci.\nCiljevi projekta su prvenstveno stručno usavršavanje učenika u drugoj, tehnološki naprednijoj zemlji i poboljšavanje jezičkih i kulturoloških kompetencija. Učenici na mobilnosti su bili podeljeni na 3 grupe i pohađali praksu iz oblasti „IT“, „SmartHome“ i „Metalworkshop“.\nUčenici su kroz organizovanu praksu uz pomoć mentora usavršili postojeća i stekli nova znanja i veštine koje će im koristiti za dalji rad i školovanje. Pored radnih aktivnosti, učenici su imali i brojne kulurološke izlete u Lajpcig, Drezden, Prag pri čemu su upoznali kulturu, lokalne običaje i bogatu istoriju zemlje. Budući da se praksa realizovala na engleskom jeziku, učenici su značajno poboljšali i svoje jezičke veštine.\nPo završetku aktivnosti, učenici su dobili sertifikate o učešću na praksi kao i Europass dokumente koji su evropski priznati i koji će im pružiti prednost u daljem školovanju i radu. Po povratku sa prakse učenici sa zadovoljstvom i entuzijazmom šire stečene rezultate i iskustva sa svojim vršnjacima i profesorima iz škole.\nU okviru diseminacije projekta, posećena je Srednja ekonomska škola u Somboru, Srednja tehnička škola „Mihajlo Pupin“ u Kuli, Visoka tehnička škola u Subotici. Takođe, u okviru interne diseminacije projekta održana je prezentacija pred učeničkim Parlamentom kao i pred Stručnim većima iz oblasti Elektrotehnika i Mašinstvo i obrada metala.\nVredna i nezaboravna iskustva učenika primeniće se za unapređivanje praktične nastave u Srednjoj tehničkoj školi, sa ciljem da se deo iskustva prenese i na buduće generacije.


Andrej Petrović briljirao na Trofeju Ajrton Sena u Napulju\n14. 12. 2018. Comments (0) Views: 372 Karting\nFinalna trka sezone na Apeninskom poluostrvu u karting sportu posvećena je legendarnom vozaču formule 1 iz Brazila i zove se Trofej Ajrton Sena, a održava se na stazi Sarno u Napulju. Andrej Petrović mlada nada iz Srbije i ovom prilikom je zablistao i demonstrirao raskošni talenat, naročito ako se uzme u obzir kakav je poduhvat izveo. U finalnoj trci startovao je sa začelja i domogao se pehara za osvojeno treće mesto.\nAndrej Petrović (49) Trofej Ajrton Sena 2018\n– Samo mi je jedan krug nedostajao da prestignem još dvojicu takmičara i pobedim. Ne mogu reći da nisam zadovoljan, ali sam bio spreman i realno sam očekivao da ću takmičenje završiti na najvišem stepeniku pobedničkog podijuma sa peharom za prvo mesto – rekao je Petrović.\nAndrej Petrović Trofej Ajrton Sena 2018 postolje\nHronološki gledano sve je išlo u prilog tvrdnji mlađanog kartingaša. Sa novim timom RS Ralf Šumaherr Andrej je bio nezaustavljiv. Tokom subote na kvalifikacijama imao je prvo vreme i u svakoj kvalifikacionoj trci završavao kao prvi. Nedelja nije krenula bas kako treba u prefinalu je startovao prvi i u prvom krugu ga je drugar udario od pozadi i završio je u travi, zbog čega je u finalu startovao 24 i pride je počela je kiša. Andrej je neverovatnom vožnjom dokazao da je sve moguce i završio je na trećem mestu. Svi su bili oduševljeni jer nije tako česta pojava da na ovako jakim trkama, neko ko je krenuo sa pomenute pozicije završi sa peharom u ruci.\nAndrej Petrović Trofej Ajrton Sena 2018 a\nAndrej Petrović, posle svega ipak srećan završava sezonu sa peharom na poslednjoj trci u klasi mini 60. Od sledeće sezone će se takmičiti u klasi OKJ. Zahvalan je svom novom timu RS Ralf Šumaher, mehaničaru i vođi tima RS juniora Carlo Pacitto i motoristi Morsicani Angelo što su bili uz njega.\nTagovi: ajrton sena, andrej petrović, Napulj, serno, trofej\n» Karting » Andrej Petrović sa začelja do pehara\n6. 06. 2017.


Medija centar Ćaglavica\nPandemija koronavirusa već mesecima je glavna tema gotovo svih svetskih medija, pa je tako i na Kosovu. Na RTV KIM u Čaglavici koronavirus je prioritet u informativnim emisijama, ali je nezaobilazna tema i kad su drugi programski sadržaji u pitanju.\n“Sve naše vesti u onom periodu kada je pandemija bila u jeku su bile vezane upravo za izveštavanje o virusu, o posledicama virusa... Bilo da se radi o posledicama po zdravlje ljudi, ekonomskim posledicama, onima koje se odnose na privedni razvoj, na obrazovanje, dakle na sve segmente života”, kaže novinarka RTV Kim Zorica Vorgučić.\nKao i mnoge organizacije, institucije, privredni subjekti, i mediji su svoj rad prilagodili u skladu sa epidemiološkim merama.\n“Umesto gostiju u studiju, uglavnom smo se fokusirali ili na telefonske izjave ili na ove nove tehnologije, poput aplikacije “Zoom” koja je postala vrlo popularna, a koristili smo vrlo često i Skajp. Dakle, ja sam za neke svoje emisije koristila Skajp”, dodaje Vorgučićeva koja je i autorka emisije “Dogovor”.\nKoronavirus promenio je prioritete kad je izveštavanje u pitanju i Radio Goraždevca. Ovaj jedini srpski informativni medij u pećkom regionu, imao je u jeku korona krize ključnu ulogu u pružanju tačnih i pravovremenih informacija, ali i pomoći pojedinim građanima.\n„Ja ću da podsetim samo na par parimera. U selu Veliko Kruševo imali smo situaicju da je jedan stariji bračni par ostao bez lekova i bez kiseonika i pumpica, iako se radi o astmatičarima i sve intitucije su na njih zaboravile - i kosovske i srpske. Onda smo mi, kao mediji, preuzeli ulogu da podsetimo te nadležne koji su zaduženi da vode računa o takvim ljudima, da tamo postoji problem. Nakon toga su oni reagovali i zaista je to osnovni smisao postojanja medija u ovakvim uslovima, da podsećaju institucije šta je njihova obaveza, šta bi trebalo po zakonu da rade, ali i da budu korektivni faktor i da kritkuju onda kada institucije ili pojedinci zakažu“, rekao je glavni i odgovorni urednik Radio Goraždevca Darko Dimitrijević.\nKad je informisanje, pre svega Srba na Kosovu, u pitanju u vremenu “korona” krize, urednik RTV Kim Goran Avramović ističe značaj lokalnih medija.\n„Ljudi su uglavnom upućeni na beogradske medije, a beogradski mediji se, naravno, pre svega bave situacijom i problemima u Beogradu i u centralnoj Srbiji, tako da je našim gledaocima, čitaocima, slušaocima zapravo ostalo jedino da prate lokalne medije gde najpre mogu dobiti informacije o tome šta se dešava u njihovom selu južno od Ibra“, kaže Avramović.\nJedan od glavnih problema u radu medija i novinara, posebno na cenralnom Kosovu je, prema rečima naših sagovornika, nedostupnost predstavnika zdravstvenih ustanova, koji bi građanima putem medija trebalo da pruže relevantne informacije.\n“Tu pre svega mislim na nadležne u Kliničko-bolničkom centru Gračanica. Dakle, direktor te ustanove je potpuno zatvoren za izjave kad je u pitanju naš, ali drugi nezavisni mediji. On ima i potpunu kontrolu nad lekarima i zaposlenima u KBC-u Gračanica. Dakle, infektolozi ne mogu ili ne smeju da daju izjave bez njegovog odobrenja, a on je skoro uvek nedostupan za bilo kakav komentar, njegov telefon je nedostupan za nas, čovek se ne javlja”, rekla je Zorica Vorgučić.\n„Ako uporedimo posećenost sajta u februaru i posećenost našeg sajta, recimo, u aprilu mesecu, podaci koji se odnose na broj poseta su utrostručeni. To samo govori da je ljudima izuzetno bitno da znaju šta se dešava sa virusom oko njih. Tim pre me više iznenađuje neodgovorna, i rekao bih vrlo opasna, reakcija od strane odgovornih na centralnom Kosovu za zdravstvenu situaciju. Mi, kao medij, jako teško zapravo dolazimo do informacija vezanih za kovid-19 u našem okruženju“, kazao je Avramović.\nDa direktor KBC-a u Gračanici Bratislav Lazić nije blagovremeno dostupan za sve, već samo za pojedine medije, pokazuje iskustvo i Medija centra u Čaglavici. Proteklih meseci novinari ove medijske kuće nekoliko puta su kontaktirali gospodina Lazića, ali odgovor nisu dobili. Ista situacija ponovila se i pre nekoliko dana, kada su ga kolege iz Medija centra pisanim putem zamolile da prokomentariše tvrdnje pojedinih novinara u vezi njegove „zatvorenosti“ i (ne)pružanja informacija medijima.\nPored ovog, kao i višegodišnjeg problema sa prevodom u kosovskim institucijama, a koji je prisutan i tokom korona krize, većina srpskih medija suočava se u ovom periodu i sa ozbiljnim finansijskim problemima, jer uglavnom opstaju kroz projektno finansiranje.\n„Ako vam kažem da smo izgubli dva radna mesta tokom te pandemije, onda to najbolje oslikava koliko se to projektno finansiranje smanjilo u vreme pandemije koronavirsa. Generalno, srpski mediji na Kosovu i pored toga imaju veliki problem sa projektnim finansiranjem, jer imamo netransparentan rad kosovskih institucija. Radio Goraždevac, na primer, već pet godina nema bukvalno nikakav projekat, bilo da se radi o Kancelariji za zajednice, bilo da je neko ministarstvo, svi se ti konkursi uglavnom objavljuju u nekom zatvorenom krugu ili se čak dodeljuju sredstva bez ikakog konkursa. To daje prostor onim pojedincima, koji vode te institucije, da manipulišu tim sredstvima“, rekao je Darko Dimitrijević.\n„Situacija je takva, da je iznenadila sve nas. Dakle, jednako nas, kao proizvođače vesti, i naše donatore. Nadam se da će u narednom periodu i donatori koji obično pomažu naš rad, prepoznati ovu situaciju i omogućiti nam pristup nekakvim fondovima koji su zbog pandemije koronavirusa bili blokirani“, kazao je Avramović.\nJedan od retkih donatora koji podržava rad medija tokom korona krize je Kosovska fondacija za otvoreno društvo (KFOS). Ova fondacija je proteklih meseci podržala 15 medija, od koji četiri izveštavaju na srpskom jeziku.\nOvu reportažu realizovao je Medija centar u Čaglavici uz podršku Kosovske fonacije za otvoreno društvo u okviru projekta “Život u dobra korone”.\n29.09.2020 Udes u Lapljem Selu, nema povređenih (1254)\n28.09.2020 Trajković: Radoičić nezainteresovan za suđenje (313)\n28.09.2020 Porodice u staroj školi u Gračanici tri dana bez struje (293)\n29.09.2020 Pokušaj pljačke u Babinom Mostu (211)\n29.09.2020 Naim Ćeljaj novi ombudsman Kosova (127)\nSeptembar 2020 11 (438)


Pink traži zaštitu od međunarodnih organizacija - Društvo - Dnevni list Danas\nPočetna » Društvo » Pink traži zaštitu od međunarodnih organizacija\nTelevizija Pink pozvala je danas međunarodne organizacije da zaštite sve medije i uređivačku politiku privatnih medija u Srbiji od „nasilničkog ponašanja i brutalnih napada demonstranata i lidera opozicije“, objavljeno je na sajtu ove medijske kuće.\n7Piše: FoNet 03. aprila 2019. 20.11 Izmenjeno: 08. aprila 2019. 04.03\nZaštita televizije Pink i njenih novinara, kako se precizira, zatražena je od međunarodnih, nevladinih organizacija, medijskih asocijacija i EU, pismom upućenim na više od 130 adresa, „povodom najave opozicionog Saveza za Srbiju da će u subotu, 6. aprila upasti u prostorije te televizije“.\nU pismu, koje je potpisao glavni i odgovorni urednik Informativnog programa Pinka, Goran Gmitrić, ukazuje se da je reč, po svemu sudeći, o „javnom pozivu na nasilničko ponašanje i ugrožavanje sigurnosti zaposlenih“ u RTV Pink.\nGmitrić se u pismu poziva na „činjenice i dosadašnje primere brutalnih napada i pritisaka na slobodu medija u Srbiji od demonstranata i opozicionih lidera“. Podeća da su u septembru 2017. godine, novinarke RTV Pink Gordana Uzelac i Mara Dragović, ispred svoje medijske kuće, izveštavale javnost o protestima pristalica Dveri, čiji je predsednik jedan od opozicionih lidera sadašnjih protesta Boško Obradović.\n„Uzelac i Dragović fizički su tada napadnute od demonstranata tokom izvršavanja novinarskog zadatka, a epilog napada bio je potres mozga i naprsnuće rebara“, ukazuje Gmitrić.\nOn, takođe, navodi da su učesnici protesta i lideri opozicije 16. marta ove godine upali u zgradu RTS sa „testerom i nasilničkim ponašanjem pokušali da uđu u prostorije gde se emituje Dnevnik, zahtevajući da se uživo uključe u program“. Epilog ovog napada, ocenjuje Gmitrić, bilo je zastrašivanje novinara, uništavanje prostorija ove medijske kuće i ugrožavanje bezbednosti svih prisutnih.\nU pismu Pinka se Draganu Đilasu, kao jednom od lidera opozicije, pripisuje da „konstatno vrši pritisak na nezavisne novine Blic, koje su u vlasništvu nemačko-švajcarskog izdavača“. Ukazuje se i da svakodnevnim javnim nastupima opozicioni lideri prete oduzimanjem frekvencije i smenjivanjem i hapšenjem urednika i novinara nakon što oni dođu na vlast.\nSve ove činjenice ukazuju na to da najavljeni marš na TV Pink preti da izazove nasilje i ugrozi bezbednost novinara i privatne imovine, uppozorava se u pismu koje je potpisao Gmitrić.\nMediji, medjunarodne organizacije, opozicija, TV Pink\nĐilas: Pitajte Godfrija da li je svestan šta je TV Pink\n03. aprila 2019. u 20.29\nBas sam se pitao kada ce i oni, kopirajuci N1, da upute pismo na 130 adresa.\n03. aprila 2019. u 21.13\nUuuaaaa Pink Živeo Punk\n03. aprila 2019. u 21.51\nČega su se tačno uplašili- da će im neko ukrasti logotip? PINK- BLJAK!!!\n03. aprila 2019. u 22.08\nA ko će nas, običnu građansku boraniju, da zaštiti od polit-tajkunske pornografije tzv televizije čiji se „uposlenici“ odazivaju na gazdin aport!?\n04. aprila 2019. u 10.24\nSami sebe treba da štitimo daljinskim upavljačem. Kome se ne svia Pink ima dosta drugih kanala\n04. aprila 2019. u 14.30\nBravo janko branitelju neodbranjivog.\n04. aprila 2019. u 19.05\nU mnogim srpskim selima nema kablovskog signala.Usmereni su (bolje rečeno osuđeni) na nacoinalne Vučićeve kanale,i poneku regionalnu televiziju,koja i ako nije Vučićeva onda je vlasnik Đuka – moler i slični!!!


World vision organizacija uručila donacije učenicima OŠ "Srednje" - Radio Ilijaš\nNaslovnica ILIJAŠ World vision organizacija uručila donacije učenicima OŠ “Srednje”\nWorld vision organizacija uručila donacije učenicima OŠ “Srednje”\nVeć duži niz godina OŠ “Srednje” sarađuje sa World vision organizacijom kroz različite projekte, radionice, pomoći učenicima i njihovim porodicama. World vision je svjetska organizacija koja razvija sigurno, brižno i stimulativno okruženje za djecu i porodice koje se nalaze u stanju potrebe.\nU okviru svojih aktivnosti su pomogli velikom broju djece na području cijele Bosne i Hercegovine, posvećeni su ukidanju nepravde i nejednakosti, te se zalažu za zaštitu prava djece i javnih usluga koje su im potrebne da rastu i napreduju.\nU dvorištu OŠ “Srednje” danas je realizirana podjela pomoći za četiri porodice od strane World vision organizacije te su ovom prilikom podjeljenja sredstva za mehanizaciju koja će itekako pomoći i olakšati ovim porodicama u poljoprivrednim radovima.\nDirektorice OŠ “Srednje” Dženita Čehajić-Kulo se zahvalila prijateljima iz World Vision organizacije na još jednoj značajnoj donaciji.\nPrethodni članakU Bratuncu ukop i kolektivna dženaza za četiri žrtve proteklog rata\nNaredni članakOpćina Ilijaš izdvojila 10.000 KM za Službu socijalne zaštite općine Ilijaš


I Samsung korisnici u Srbiji dobili misterioznu poruku\nDa stvar bude još čudnija, poruka je stigla putem 'Find My Mobile' aplikacije, koja se koristi u slučaju krađe uređaja, te može da 'na daljinu' zaključa uređaj. Mnogi korisnici su bili zabrinuti za bezbednost svog uređaja i podataka na njemu.\nUskoro je stigao odgovor iz samog Samsunga, u kome su naveli da je poruka "poslata na određeni broj Galaxy uređaja greškom, u toku internog testiranja, te da uređaji nisu ugroženi na bilo koji način....". Neki svetski mediji navode i da su zapravo svi aktivni Galaxy smartfoni i tableti širom sveta dobili poruku.\nIpak, mnogi korisnici i dalje imaju sumnje o poreklu ove poruke, a stručnjaci za bezbednost ne veruju da je moguće poslati poruku svim postojećim uređajima - greškom.


Elit inox Talas X80V prohromski bojler | ePonuda.com\nElit inox Talas X80V prohromski bojler cene\nEPonuda nije internet prodavnica već Vam omogućava da brzo i lako nađete Elit inox Talas X80V prohromski bojler po najjeftinijoj ceni. Naš cilj je da kupci budu što bolje informisani o ponudi Elit inox Talas X80V prohromski bojler na tržištu Srbije. Vrlo lako nalazite željeni proizvod za kategoriju Bojleri cene, ne morate da lutate od sajta do sajta za Elit Bojleri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Elit inox Talas X80V prohromski bojler sa PRODAVCEM. EPonuda ne može da garantuje potpunu tačnost specifikacije i slika za Elit inox Talas X80V prohromski bojler. Pre kupovine, podatke za Elit inox Talas X80V prohromski bojler proverite na sajtu PROIZVOĐAČA.


10/05/2021 | 14:03 ⇒ 15:59 | Autor: SRNA\n- Čuo sam da je Tužilaštvo BiH navodno intenziviralo rad na ovom slučaju, međutim interesuje me koliki će biti intenzitet njihovog djelovanja. Možda će, kao sa Јovom Divjakom, koji je učestvovao u napadu na kolonu ЈNA i koji je nedavno umro, da čekaju da svi umru koji su počinili zločine, pa da se predmeti zatvore kao da ništa nije ni bilo - izjavio je Milunović novinarima nakon obilježavanja 29 godina od stradanja pripadnika ЈNA u Dobrovoljačkoj ulici u Sarajevu.\n- Očigledno je tada u Skoplju bio dogovoren miran izlazak kolone ЈNA iz Sarajeva i po tom dogovoru kolona je krenula u mirnodopskom poretku. Potpuno smo svjesni, čak i oni koji nemaju vojno obrazovanje, da je vojna kolona tada najranjivija i nije sposobna niti je u stanju da pruži otpor i da se bori - naveo je Milunović.\nPrema njegovim riječima, kolona ЈNA 2. i 3. maja 1992. godine mučki je napadnuta, a mladi vojnici su pobijeni.\n- To nije jedini slučaj srpskog stradanja jer su zločine nad Srbima počinili i pripadnici Petog korupusa takozvane Armije BiH i mnogi od tih zločina, kao i ovaj u Dobrovoljačkoj ulici, poznat je široj javnosti jer je snimljen kamerom, ali još niko za to nije odgovarao - rekao je Milunović.\n- Očigledno po komandnoj odgovornosti odgovaraju samo Srbi i ona je rezervisana samo za Srbe. Postavljam pitanje Tužilaštvu BiH dokle ćemo da čekamo, dokle će da čekaju srpske žrtve da se zločinci izvedu pred lice pravde i budu kažnjeni - naveo je on.\nMilunović je pojasnio da, zbog epidemiološke situacije izazvane virusom korona, Organizacioni odbor ove manifestacije nikoga od članova porodica poginulih ili preživjelih pripadnika kolone ЈNA nije pojedinačno zvao na današnju ceremoniju.\n- Čim situacija bude stabilizovana, mi ćemo nastaviti da obilježavamo značajne datume iz srpske istorije, kao i ranije, uz puni pijetet i dužno sjećanje - poručio je Milunović.\nParastotom i polaganjem vijenca i cvijeća kod centralnog spomen-krsta na groblju u Miljevićima danas je u Istočnom Novom Sarajevu obilježeno 29 godina od zločina koji su nad pripadnicima ЈNA u Dobrovoljačkoj ulici u Sarajevu izršili pripadnici takozvane Armije BiH, teritorijalne odbrane i paravojnih muslimanskih formacija.


Aktivnosti savetodavnih službi u zimskom periodu - Agro saveti\nNaslovna Agrosaveti Aktivnosti savetodavnih službi u zimskom periodu\nAktivnosti savetodavnih službi u zimskom periodu\nSvakodnevni obilazak terena, davanje stručnih saveta iz svih oblasti poljoprivredne proizvodnje, upoznavanje sa propisima koje je donosilo Ministarstvo poljoprivrede, organizovanje stručnih skupova – samo je delimičan bilans, godine na izmaku, za savetodavce Poljoprivrednih stručnih službi u Loznici i Šapcu, koji pokrivaju poljoprivredna gazdinstva u Mačvanskom okrugu.\nI dok poljoprivrednici vredno završavaju uobičajene radove za ovo doba godine, njihovi savetodavci spremaju se za zimska predavanja, koja, pored ostalog, imaju za cilj primenu novih tehnologija u proizvodnji, a samim tim i veću produktivnost u radu i kvalitet proizvoda.\nMotivisati poljoprivrednike na udruživanje\nDiplomirani inženjer stočarstva, Zoran Kozlina, ističe da će u narednih nekoliko meseci po mačvanskim selima tim stručnjaka Poljoprivredne stručne službe u Šapcu, prezentovati niz aktuelnih tema oko podizanja efikasnosti i rentabilnosti poslovanja gazdinstava. Jedna od tema biće i prednosti i mane IPARD podsticajnih sredstava ali će, kako ističe, on pokušati da animira i motiviše tamošnje stočare na neki vid udruživanja.\nOvaj stručnjak smatra da bi što pre trebalo da se pronađu modaliteti, koji bi probudili svest kod domaćih proizvođača o neophodnosti udruživanja i, kao jedno od mogućih rešenja, navodi uslovljavanje poljoprivrednika prilikom konkurisanja za određena podsticajna sredstva, učešćem u radu nekog udruženja poljoprivrednika. Kozlina ističe da su svesni da će takva odluka naići na mogući otpor kod proizvođača ali će, kada bolje sagledaju njihove preporuke, uvideti da je to najpovoljnije rešenje za njih, kada se imaju u vidu izmenjene tržišne okolnosti.\nPROČITAJTE I... Aktivnosti PSSS Mladenovac\nHigijenskom mužom do sigurnog profita\nSa ocenom kolege iz Šapca slaže se i stručna saradnica iz „Poljosaveta“ u Loznici, Gordana Vujaklija. Sa žaljenjem konstatuje da je na području, koje pokriva njihova služba, još uvek mali broj udruženja i to, uglavnom voćarskih dok su stočari odlučili da se samostalno bore za svoje mesto na tržištu.\nJedna od sve aktuelnijih tema, na koje loznički savetodavci ukazuju na svojim predavanjima, jesu higijena i čišćenje štale, koji su, kako napominje Vujaklija, najvažniji parametri koji utiču na kvalitet i higijensku ispravnost sirovog kravljeg mleka. Kako naglašava, higijenskom mužom, pre svega upotrebom antibakterijskih vlažnih maramica, proizvođači obezbeđuju sebi lakši put do sigurnog profita.\nOtvoreni i poluzatvoreni objekti za dobrobit goveda\nStručna saradnica lozničkog „Poljosaveta“ naglašava da je dobrobit životinja deo poljoprivredne prakse i neretko utiče na veću produktivnost, pa samim tim i na ostvarivanje većeg profita.\nPrilikom posete jednoj od najuzornijih farmi za tovljenje bikova, u selu Donji Dobrić, Vujaklija je na primeru novoizgrađenog objekta stočara Milivoja Alimpića, ukazala i drugim proizvođačima na prednosti takvih prostora. Zelena boja zidova u tovilištu, kako je navela, jedna je od njih. Za tu boju se ovaj domaćin opredelio jer je poznato da ona umiruje životinje a podjednako je vodio računa i o dovoljnom prodoru dnevne svetlosti u sam objekat.\nPROČITAJTE I... Farma krava i proizvodnja mleka u selu Donja Badanja\nPraktična istraživanja na evropskim farmama pokazala su da su otvoreni ili poluzatvoreni objekti najpogodniji za držanje goveda, ovaca ili svinja. Vujaklija takođe ističe da su hranilice, odnosno mobilne jasle za seno i drugu hranu, a koje je proizvođač sam konstruisao, idealne za ishranu bikova. Postavljene su u visini njihovih glava i u mogućnosti su da biraju šta i koliko će da pojedu. Na farmi porodice Alimpić vodi se računa i o tome da junad imaju konstantno sveže i mlake vode, naročito u zimskim danima, kada se objekat štiti i balama slame od jakih vetrova.\nStalna kontrola useva i primena saveta stručnjaka\nKako bi potencijalne rizike sveli na najmanju moguću meru, njen kolega iz „Poljosaveta“, diplomirani inženjer za ratarstvo i povrtarstvo, Dušan Despotović svim ratarima, koji su ove godine, zbog nepovoljnih vremenskih uslova, uz tešku muku posejali jare useve za novu sezonu, preporučuje da prate sve vegetativne faze biljaka, da češće obilaze svoje parcele i da se oko svih nedoumica obavezno konsultuju sa stručnjacima.\nPrva akreditovana laboratorija za analizu zemljišta u Zapadnoj Srbiji\n2018. godinu stručnjaci „Poljosavet“-a u Loznici pamtiće i po priznanju koje im je dodeljeno na Dan grada za doprinos koji su pružili u primeni agrotehnike, konzervacije zemljišta, organske proizvodnje i ekologije a za predstojeću poljoprivrednu sezonu, zacrtali su ambiciozne planove.\nPrema rečima direktora „Poljosaveta“, diplomiranog inženjera Vladana Ćosića, tokom naredne godine počeće sa radom njihova labolatorija za analizu zemljišta, koja će biti prva akreditovana laboratorija u Zapadnoj Srbiji.\nUz niz drugih projekata, za koje se stručnjaci te službe pripremaju, Ćosić ističe da je predviđeno da se, u saradnji sa opštinom Krupanj, do 2020. godine formira jedna mini farma za proizvodnju sira, koja će, kako dodaje na kraju naš sagovornik, biti najbolji način za profilisanje njihove savetodavne službe, ali i daljeg unapređenja poljoprivrednih gazdinstava na području opština Loznice, Krupnja, Malog Zvornika i Ljubovije.\nlaboratorija za analizu zemljišta\nPrethodni tekstViše novca za stočarstvo, subvencije i osiguranje\nSledeći tekstStanje ozimih useva u Vrbasu


Kosovski Srbi ipak u razgovorima o konačnom statusu?\nPredstavnici kosovskih Srba su podeljeni po pitanju ucesca Srba sa Kosova u razgovorima o konacnom statusu. I dok jedni smatraju da je ucesce neophodno jer se resavanjem pitanja statusa odlucuje o sudbini Srba na Kosovu, drugi kazu da o tome samo Beograd moze odlucivati.\nOliver Ivanovic, lider “Srpske liste za Kosovo i Metohiju”, ocenio je za nas radio da je ucesce u razgovorima o finalnom statusu neophodno jer Srbi sa Kosovu mogu da uticu na bolji dogovor:\n“Svakako da treba da ucestvuju, radi se nasoj sudbini. Nase ucesce bi sigurno popravilo kvalitet sporazuma jer mi tacno znamo sta je nas problem a sto se tice velikih drzavnih pitanja o tome samo Beograd moze odlucivati”.\nSlavisa Petkovic, ministar za zajednice i povratak u kosovskoj vladi i predsednik novoformirane Srpske demokratske stranke (SDS) za Kosovo, kaze da Srbi treba da budu aktivni ucesnici u razgovorima o njihovoj buducnosti:\n“Ovoga puta kosovski Srbi nece dozvoliti Beogradu i nikome iz Beograda da nam kroji sudbinu pogotovu, ne kod tako vaznog pitanja kao sto je konacni status Kosova. Jer Beograd je zainteresovan da ne izgubi teritoriju a kosovski Srbi su zivotno zainteresovani kako ce izgledati buduci status Kosova”.\nS druge strane Marko Jaksic, clan Izvrsnog odbora Srpskog nacionalnog veca (SNV) za severno Kosovo, naglasava kako jedino zvanicni Beograd moze ucestvovati u resavanju konacnog statusa, samim tim i svih drugih problema:\n“Kada je u pitanju ucesce Srba sa Kosova oko razgovora o statusu Kosova i Metohije, normalno kada se svi Srbi vrate, mi smatramo da je to iskljucivo pravo Beograda. Beograd je taj koji odlucuje dali u delegaciji Beograda treba da budu kosovski Srbi ili ne, upravo iz sledeceg razloga jer mi posmatramo probleme na Kosovu i Metohiji pre svega kao problem Beograda i pobunjene etnicke zajednice”.\nPrema recima Dragise Krstovica, clana Srpske liste za Kosovo i Metohiju”, ovakve razlike potrebno je prevazici, s obzirom da je buduci status pre svega interes kosovskih Srba:\n“Ta podela je pre svega vezana za pitanje ucesca u institucijama ali bice verovatno razlike i u nekim drugim vaznim pitanjima koja se ticu Kosova. Ali o tom potom. Ali ja se ipak nadam da ce biti nekog jedinstva i da cemo imati zajednicki stav barem kada je u pitanju buduci status Kosova”.\nPre pocetka razgovora o konacnom statusu neophodno je postici napredak na Kosovu kako bi se doslo do prihvatljive ocene standarda pre svega prioritetnih, koji se odnose na stanje ljudskih prava, posebno prava srpske zajednice.\nOliver Ivanovic predlaze da razgovori o konacnom statusu imaju tri nivoa:\n“Prvi je interni razgovor izmedju Albanaca i Srba i da tu nadjemo kompromisno resenje. U drugom nivou Srbi i Albanci kao clanovi iste delegacije privremenih instiucija u razgovoru sa zvanicnim Beogradom, i na trecem nivou razgovaraju samo predstavnici drzavne zajednice UNMIKa jer je to inace rezervisano pravo, pa privremene institucije nemaju nikakva ovlascenja”.\nSlavisa Petkovic na sledeci nacin vidi ucesce Srba u razgovorima:\n“Mi cemo traziti ili da budemo u sklopu beogradske delegacije, ako to Beograd ne prihvati insistiracemo da budemo da idu tri delegacije znaci albanska, beogradska i treca delegacija Srba sa Kosova”.\nMinistar za zajednice i povratak Slavisa Petkovic kaze da ce od generalnog sekretara Ujedinjenih nacija Kofija Anana i svih relevantnih medjunarodnih faktora, zatraziti da i Srbi sa Kosova budu deo razgovora o statusu.


Program za lokalnu samoupravu i ekonomski razvoj u BiH - EU ProLocal u saradnji sa Privrednom/Gospodarskom Brčko distrikta BiH organizuje radionicu na temu “Prevencija i zaštita od poplava u malim i srednjim preduzećima u BiH“. Radionica će se održati 11. oktobra 2018. godine u prostorijama Privredne/Gospodarske komore Brčko Distrikta BiH sa početkom u 11:00 sati.\nU cilju poboljšanja spremnosti malih i srednjih preduzeća da adekvatno reaguju u slučaju novih poplava, EU ProLocal če u narednom periodu pomagati malim i srednjim preduzećima u izradi i ndividualnih akcionih planova za prevenciju i zaštitu od poplava. Oko 150 bosansko-hercegovačkih preduzeća će pojedinačno, na osnovu analize stanja i uslova u svakom, definisati mjere prevencije te procedure koje se trebaju provesti tokom i nakon poplava. U okviru navedene radionice biće prezentovana metodologija izrade akcionih planova za prevenciju i zaštitu od poplava, kao i način prijave preduzeća zainteresovanih za ostvarivanje podrške u njihovoj pripremi.\nSva preduzeća zainteresovana za učešće u ovoj radionici, mogu svoje prisustvo potvrditi do 9. oktobra 2018. godine na telefon 049/216-116 ili e-mail: pkomora.bd@gmail.com.